hotchpotch/miracl-hf-unified huggingface dataset:
เจ้าหญิงบาร์บาราแห่งปรัสเซีย
เจ้าหญิงบาร์บาราแห่งปรัสเซีย () ประสูติเมื่อวันที่ 2 สิงหาคม 2463 ณ สาธารณรัฐไวมาร์ เป็นพระธิดาองค์ใหญ่ใน เจ้าชายซีกิสมุนด์แห่งปรัสเซีย (2439-2521) และ เจ้าหญิงชาร์ลอตต์แห่งซัคเซิน-อัลเทนบูร์ก เป็นพระราชปนัดดาใน จักรพรรดิฟรีดริชที่ 3 แห่งเยอรมนี พระองค์ทรงเสกสมรสกับ ดยุกคริสเตียน หลุยส์แห่งเมคเลินบวร์ค-ชเวรีน พระโอรสใน เฟรเดอริก ฟรานซิสที่ 6 แกรนด์ดยุกแห่งเมคเลินบวร์ค-ชเวรีน เมื่อวันที่ 11 กรกฎาคม 2497 ซึ่งเป็นเวลาเพียง 1 ปีที่ พระสวามีถูกจับเป็นเชลยศึก ก่อนจะถูกปล่อยพระองค์ออกมาในปี 2496 โดยชาวรัสเซีย โดยงานเสกสมรสนั้น จัดขึ้นที่ปราสาทกล็อกบอร์ก มีแขกเข้าร่วมงานจำนวน 130 ท่าน ประกอบด้วยขุนนางเยอรมัน และแขกที่เป็นพระราชวงศ์อาทิ เจ้าชายหลุยส์ เฟอร์ดินานด์ เจ้าชายแห่งปรัสเซีย โดยหลังจากเสกสมรสแล้ว พระองค์ได้รับพระอิสริยยศที่ ดัชเชสคริสเตียนแห่งเมคเลินบวร์ค-ชเวรีน พระชายา มีพระบุตรดังนี้เจ้าหญิงบาร์บารา สิ้นพระชนม์เมื่อวันที่ 31 พฤษภาคม 2537 ด้วยพระโรคชรา สิริพระชันษา 84 ชันษา
ทรอเฟเดช็องปียง 2018
การแข่งขันฟุตบอลทรอเฟเดช็องปียง 2018 เป็นการแข่งขันทรอเฟเดช็องปียงครั้งที่ 23 เป็นการแข่งขันฟุตบอลประจำปีในครั้งนี้มีผู้เข้าแข่งขันคือผู้ชนะเลิศลีกเอิง ฤดูกาล 2017–18 และผู้ชนะเลิศกุปเดอฟร็องส์ ฤดูกาล 2017–18 ปารีแซ็ง-แฌร์แม็ง แข่งขันกับรองชนะเลิศ ลีกเอิง ฤดูกาล 2017–18 มอนาโก การแข่งขันครั้งนี้จัดขึ้นที่ ศูนย์กีฬามหาวิทยาลัยโลกเซินเจิ้น เซินเจิ้น ประเทศจีน
ในการแข่งขันในครั้งที่แล้วนั้น ทั้งคู่ก็เป็นคู่แข่งขันเช่นเดียวกันโดยปารีแซ็ง-แฌร์แม็งเอาชนะมอนาโกด้วยคะแนน 2–1
และผลการแข่งขันครั้งนี้ปารีแซ็ง-แฌร์แม็งสามารถเอาชนะมอนาโกไปได้ 4–0
กีฬามวยสากลสมัครเล่นในโอลิมปิกฤดูร้อน 1904
มวยสากลสมัครเล่นมีแข่งขันใน กีฬาโอลิมปิกฤดูร้อน พ.ศ. 2447 จำนวน 7 รุ่น มีเฉพาะนักมวยสากลสมัครจากสหรัฐอเมริกาเพียงชาติเดียวเข้าแข่งขัน การแข่งขันจัดขึ้นระหว่าง 21 - 22 กันยายน พ.ศ. 2547 นักมวยสากลสมัครเล่นในรุ่นเล็กสามารถเข้าแข่งขันในรุ่นใหญ่กว่า โอลิเวอร์ เคิร์ก ได้เหรียญทองในรุ่นแบนตัมเวทและรุ่นเฟเธอร์เวท ทำให้เป็นนักมวยสากลสมัครเล่นเพียงคนเดียวที่ได้ 2 เหรียญทองในการแข่งขันโอลิมปิกครั้งเดียว จอร์จ ฟินเนแกน แฮร์รี สเปนเจอร์ และ ชาร์ลส์ มาเยอร์ ได้ 1 เหรียญทองและ 1 เหรียญเงิน
มีนักมวยสากลสมัครเล่นเข้าร่วม 18 คน มาจากชาติเดียวคือสหรัฐอเมริกา :
โมโนไว
โมโนไว ( ) เป็นหมู่บ้านนิติบุคคลในเทศมณฑลบอยด์ รัฐเนแบรสกา สหรัฐอเมริกา จากสำมะโนประชากรในปี 2016 มีประชากรเพียง 1 คน ซึ่งถือว่าเป็นหมู่บ้านนิติบุคคลที่เดียวที่มีประชากรน้อยขนาดนี้
ตามคตินิยม ชื่อหมู่บ้าน "โมโนไว" แปลว่า "ดอกไม้" ในภาษาของกลุ่มชนพื้นเมือง ที่ไม่สามารถระบุได้ ชื่อของโมโนไวมาจากความจริงที่ว่ามีดอกไม้ขึ้นอยู่แถวที่ตั้งของหมู่บ้านนี้เป็นจำนวนมาก
ริยาจ ดาราร์
ริยาจ ฮัมมูด ดาราร์ (; ; ราว ค.ศ. 1954 – ) เป็นนักกิจกรรมทางการเมืองและสังคมของฝ่ายค้านซีเรีย รวมถึงเป็นนักเขียนจากเดีย เอซ-ซอร์ เขาเป็นผู้สนับสนุนสิทธิมนุษยชนสำหรับชาวเคิร์ดในประเทศซีเรียตั้งแต่ปี ค.ศ. 2000 ระหว่างการเคลื่อนไหวของเขา เขาถูกคุมขังโดยรัฐบาลซีเรียเป็นเวลา 5 ปีและได้รับการปล่อยตัวในปี ค.ศ. 2010 เมื่อวันที่ 25 กุมภาพันธ์ ค.ศ. 2017 เขาได้รับเลือกให้เป็นผู้นำร่วมของสภาประชาธิปไตยซีเรีย
ริยาจ ดาราร์ เกิดในเดีย เอซ-ซอร์ ในปี ค.ศ. 1954 เขาได้รับปริญญาตรีด้านภาษาอาหรับในเวลาต่อมา และกลายเป็นนักเทศน์และอิหม่ามที่มัสยิดในเดีย เอซ-ซอร์
ตั้งแต่ปี ค.ศ. 2000 ริยาจ ดาราร์ กลายเป็นนักกิจกรรมทางการเมืองและเริ่มทำงานกับองค์การนอกภาครัฐต่าง ๆ หลังจากการจลาจลโดยชาวเคิร์ดในประเทศซีเรียใน ค.ศ. 2004 เชคมุฮัมมัด มาโชก อัล-คัสนาวี ซึ่งเป็นผู้นำศาสนาลัทธิศูฟีชาวเคิร์ด ถูกจับและถูกลอบสังหารโดยหน่วยข่าวกรองทางทหารของซีเรียในเดือนพฤษภาคม ค.ศ. 2005 เป็นหนึ่งในผู้ที่มาร่วมในงานศพของอัล-คัสนาวี และกล่าวสุนทรพจน์ ครั้นเดือนถัดมา ดาราร์ก็ถูกจับกุม จากนั้น เมื่อวันที่ 2 เมษายน ค.ศ. 2006 เขาถูกตัดสินจำคุก 5 ปีโดยศาลรักษาความปลอดภัยแห่งรัฐสูงสุด
กระทั่งวันที่ 10 มิถุนายน ค.ศ. 2010 ริยาจ ดาราร์ ได้รับการปล่อยตัวออกจากคุก ส่วนในเดือนมิถุนายน ค.ศ. 2011 ในช่วงแรกของการจลาจลซีเรีย เขากลายเป็นสมาชิกคนหนึ่งของคณะกรรมการประสานงานแห่งชาติเพื่อการเปลี่ยนแปลงประชาธิปไตย ซึ่งเป็นกลุ่มฝ่ายค้านซีเรีย โดยที่ริยาจ ดาราร์ เป็นหนึ่งในบุคคลสำคัญของฝ่ายค้านซีเรีย ครั้นในเดือนสิงหาคม ค.ศ. 2014 เขาลาออกจากคณะกรรมการประสานงานแห่งชาติเพื่อการเปลี่ยนแปลงประชาธิปไตย เนื่องจากขาดความสามัคคี
เมื่อวันที่ 25 กุมภาพันธ์ ค.ศ. 2017 ในระหว่างการประชุมครั้งที่สองของสภาประชาธิปไตยซีเรียในอัลมาลิกียะฮ์ ริยาจ ดาราร์ ได้รับเลือกให้เป็นผู้นำร่วมของสภาประชาธิปไตยซีเรีย แทนที่เฮย์แธม มันนา ผู้เป็นอดีตสมาชิกคณะกรรมการประสานงานแห่งชาติคนเดิมที่ลาออกจากสภาประชาธิปไตยซีเรีย โดยที่ริยาจ ดาราร์ ได้ประกาศว่า เขาสนับสนุนระบอบสหพันธรัฐและประชาธิปไตยในประเทศซีเรีย รวมทั้งในเดีย เอซ-ซอร์
พระนางมีนคองแมดอ
พระนางมีนคองแมดอ (, ) พระมเหสีของ พระเจ้าสการะวุตพี แห่ง อาณาจักรหงสาวดี จาก ประมาณ ค.ศ. 1535 ถึง 1539 และ พระเจ้ามีนบีนแห่งมเยาะอู แห่ง อาณาจักรมเยาะอู จากประมาณ ค.ศ. 1540 ถึง 1554 พระองค์เป็นพระราชธิดาของ พระเจ้าบาเยงทเว แห่ง อาณาจักรแปร พระนางมีอีกพระนามที่เรียกขานกันคือ พะโคมีบะยา
เหวิน เสฺว่เอ๋อร์
เหวิน เสฺว่เอ๋อร์ (จีน:文雪兒) มีซื่ออังกฤษ "แคนดี้ เหวิน" (Candy Wan) เป็นอดีตนักแสดงหญิงชาวฮ่องกง ที่มีชื่อเสียงโด่งดังและได้รับความนิยมเป็นอย่างสูง ในยุค 70s~80s
เหวิน เสฺว่เอ๋อร์ เป็นนักแสดงหญิงเจ้าบทบาทคนหนึ่ง ที่มีผลงานการแสดง ทั้งในจอแก้ว และจอเงิน (ชอว์บราเดอร์) เธอมีพี่น้องทั้งหมด เจ็ดคน บิดาของเธอชื่อ "จางอวี้" เป็นนักแสดงอุปรากรปักกิ่ง ชาวซานตง ครอบครัวเธอได้ย้ายมาปักหลักฐานที่ฮ่องกง บิดาเธอยึดอาชีพ สอนด้านอุปรากร อยู่แต่ผันแนวไปเป็นแนวอุปรากรกวางตุ้ง เธออยู่ในยุคที่ละครทีวี มักนิยมใช้นักแสดงหญิงหญิงเล่นเป็นตัวละครชายแทน เธอเคยรับบทเป็น อุ้ยเสียวป้อ มาแล้ว ยุคเจียซื่อ เธอมีผลงานการแสดงมากมาย แต่บทบาทที่คนดูชื่นชอบมากที่สุด คือบทเจ้าหญิงน้อย เล่นประกบกับเลสลี่ จาง ในละครเรื่อง นักสู้ผู้พิชิต
สโลโบดัน พราลยัค
สโลโบดัน พราลยัค (; ; 2 มกราคม ค.ศ. 1945 – 29 พฤศจิกายน ค.ศ. 2017) เป็นนายพลชาวโครแอตเชื้อสายบอสเนียผู้ทำหน้าที่ในกองทัพบกโครเอเชียและสภากลาโหมโครเอเชีย ซึ่งเป็นกองทัพของสาธารณรัฐโครเอเชียแห่งเฮิร์ตเซก-บอสเนีย ระหว่างปี ค.ศ. 1992 ถึง 1995 พราลยัคถูกตัดสินว่ามีความผิดในการละเมิดกฎหมายสงคราม, อาชญากรรมต่อมนุษยชาติ และการละเมิดอนุสัญญาเจนีวาในช่วงสงครามโครแอต-บอสนีแอกโดยคณะตุลาการอาญาระหว่างประเทศสำหรับอดีตยูโกสลาเวีย (ICTY) ในปี ค.ศ. 2017
พราลยัคสมัครเข้าร่วมกองทัพโครเอเชียที่ตั้งขึ้นใหม่ หลังจากการปะทุของสงครามประกาศเอกราชโครเอเชียในปี ค.ศ. 1991 ก่อนและหลังสงครามเขาเป็นทั้งวิศวกร, ผู้กำกับโทรทัศน์และการละคร รวมทั้งนักธุรกิจ พราลยัคถูกฟ้องร้อง และยอมจำนนโดยสมัครใจต่อคณะตุลาการอาญาระหว่างประเทศสำหรับอดีตยูโกสลาเวียใน ค.ศ. 2004 ส่วนในปี ค.ศ. 2013 เขาถูกตัดสินว่ามีอาชญากรรมสงครามกับประชากรมุสลิมชาวบอสเนียในช่วงสงครามโครแอต-บอสนีแอก พร้อมกับข้าราชการชาวโครแอตเชื้อสายบอสเนียอื่น ๆ อีกห้าราย และถูกตัดสินจำคุก 20 ปี เมื่อได้ยินคำตัดสินความผิดที่ยึดถือไว้ในเดือนพฤศจิกายน ค.ศ. 2017 พราลยัคกล่าวว่าเขาปฏิเสธคำตัดสินของศาล และฆ่าตัวตายด้วยยาพิษในห้องพิจารณาคดี
พระเจ้ามีนบีนแห่งมเยาะอู
พระเจ้ามีนบีนแห่งมเยาะอู (, , ; รู้จักทั่วไปในพระนาม มีนบาจี (မင်းပါကြီး, , ); 1493–1554) กษัตริย์แห่ง อาระกัน จาก ค.ศ. 1531 ถึง 1554
กีฬาว่ายน้ำในเอเชียนเกมส์ 2018
กีฬาว่ายน้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 24 สิงหาคม ค.ศ. 2018
นักว่ายน้ำที่เข้าร่วมในรอบฮีตเท่านั้นที่สามารถรับเหรียญได้
วัดหนองกาดำบำรุงธรรมตำบลพันชาลีอำเภอวังทองจังหวัดพิษณุโลก
วัดหนองกาดำบำรุงธรรม
ตั้งอยู่เลขที่ 1 หมู่ 11 บ้านหนองหิน ตำบลพันชาลี อำเภอวังทอง จังหวัดพิษณุโลก
สังกัดคณะสงฆ์มหานิกาย
อาณาเขต
ทิศเหนือ จดที่ดินเอกชน
ทิศใต้ จดถนนหนองหิน - หนองกาดํา
ทิศตะวันออก จดที่ดินเอกชน
ทิศตะวันตก จดโรงเรียนสามัคคีธรรม
วัดหนองกาดําบํารุงธรรม ประกาศตั้งวัดเมื่อ พุทธศักราช 2483 มีพื้นที่ตั้งวัด สภาพเป็นเนินสูง แวดล้อมด้วยหมู่บ้าน เดิมมีลักษณะเป็นป่า มีหนองน้ำใหญ่ที่การลงมาอยู่ชุกชุม เรียกว่าหนองกาดำ ประชาชนมักเรียกว่า วัดหนองกาดำ ตามชื่อหมู่บ้าน
การบริหารและการปกครอง มีเจ้าอาวาสรูปปัจจุบัน คือ พระครูไพบูลจันสาร พร้อมดำรงตำแหน่ง เจ้าคณะตำบลพันชาลีเขต 1
เจ้าชายแอนสท์ที่ 2 ดยุกแห่งซัคเซิน-อัลเทนบูร์ก
เจ้าชายแอนสท์ที่ 2 ดยุกแห่งซัคเซิน-อัลเทนบูร์ก () ประสูติเมื่อวันที่ 31 สิงหาคม 2414 เป็นพระโอรสพระองค์สุดท้องใน เจ้าชายโมริทซ์แห่งซัคเซิน-อัลเทนบูร์ก กับ เจ้าหญิงออกัสตาแห่งซัคเซิน-ไมนิงเงิน เป็นพระนัดดาใน เจ้าชายจอร์จ ดยุกแห่งซัคเซิน-อัลเทนบูร์ก และ ดัชเชสมารี ลูอีสแห่งแห่งเมคเลินบวร์ค-ชเวรีน
เมื่อพระบิดาของพระองค์สิ้นพระชนม์เมื่อวันที่ 13 พฤษภาคม 2450 ซึ่งตำแหน่งนี้เป็นของ เจ้าชายแอนสท์ที่ 1 ดยุกแห่งซัคเซิน-อัลเทนบูร์ก พระปิตุลา แต่ด้วยพระปิตุลานั้นไม่มีพระบุตร ตำแหน่งนี้เลยตกมาเป็นของพระองค์
พระองค์ทรงเสกสมรสและหย่ากับ เจ้าหญิงแอดิเลดแห่งชัมเบิร์ก-ลิพเพอ เมื่อวันที่ 17 กุมภาพันธ์ 2441 พระชายารับพระราชทานพระอิสริยยศที่ ดัชเชสแห่งซัคเซิน-อัลเทนบูร์ก พระชายา และทรงหย่าเมื่อวันที่ 17 มกราคม 2463 มีพระบุตรดังนี้
ต่อมาทรงเสกสมรสใหม่กับ มาเรีย ทริเบล ไม่มีพระบุตร
ในช่วงสงครามโลกครั้งที่หนึ่ง พระองค์ทรงปฏิเสธการนัดหมายกิตติมศักดิ์ทั้งหมดที่สำนักงานใหญ่ของคาเซียร์ ที่จะคุ้มครองพระองค์และพระญาติ พระองค์ทรงเห็นว่า สงครามครั้งนี้ ผู้คนเผชิญทั้งโลก ไม่ใช่แค่พระองค์เท่านั้น จากนั้นทรงลาออกจากตำแหน่งประธานสมาคมกลูเทนเตอร์ หรือสมาคมการค้าระหว่างดินอดน จากนั้นพระองค์ทรงมีพระประสงค์ต่อรัฐบาลที่จะใช้ยศทหารเป็น พันเอก ซึ่งรัฐบาลได้ถวายตำแหน่งนี้ และเป็นพันเอกคนที่ 153 พระองค์ทรงมีความรักในวิทยาศาสตร์ พระองค์ทรงทุ่ม้เงินมหาศาลไปกับการตั้งระบบไร้สายเกี่ยวกับการบินและสงครามภายในปราสาทของพระองค์ใน อัลเทนบูร์ก ซึ่งรัฐบาลสามารถมาใช้อุปกรณ์ของพระองค์ได้ รัฐบาลจึงแต่งตั้งให้พระองค์เป็น นักวิชาการชำนาญพิเศษเกี่ยวกับระบบไร้สายในสงครามแห่งอัลเทนบูร์ก
เมื่อเยอรมนีสูญเสียสงครามเจ้าชายเยอรมันทั้งหมดเสียชื่อและรัฐ พระองค์เป็นหนึ่งในเจ้าชายพระองค์แรกๆ ที่ตระหนักว่าการเปลี่ยนแปลงที่สำคัญกำลังจะมาถึง และมาถึงอย่างรวดเร็วใน พระองค์ทรงเริ่มการตั้งถิ่นฐานเป็นมิตรกับอาสาสมัครของหลายประเทศในสงคราม ทรงถูกบังคับให้สละราชสมบัติและตำแหน่ง ดยุกแห่งซัคเซิน-อัลเทนบูร์ก เมื่อวันที่ 13 พฤศจิกายน 2461 และทรงใช้เวลาที่เหลือของพระชนม์ชีพในฐานะพลเมือง
พระองค์สิ้นพระชนม์เมื่อวันที่ 22 มีนาคม 2498 สิริพระชันษา 84 ชันษา
วีเค 4502 (พี)
วีเค 4502 (พี) เป็นชื่ออย่างเป็นทางการสำหรับโครงการรถถังหนักที่ไม่ประสบความสำเร็จที่ถูกผลิตโดยปอร์เช่ในนาซีเยอรมนีในสงครามโลกครั้งที่สอง
การพัฒนายานพาหนะคันนี้ได้เริ่มต้นขึ้นเมื่อเดือนเมษายน ค.ศ. 1942 บริษัทครุพพ์ได้รับคำสั่งให้สร้างป้อมปืน อย่างไรก็ตาม ต้นแบบของลำตัวรถถังไม่เคยถูกผลิตขึ้น ป้อมปืนนั้นได้ถูกนำไปติดตั้งบนตัวรถถังไทเกอร์ 2 คันแรก
ภายหลังรถถังต้นแบบรุ่นวีเค 4501 (พี)ได้ล้มเหลวในการเอาชนะเพื่อเซ็นสัญญา แฟร์ดีนันท์ พอร์เชอ ได้เริ่มมองหาแนวทางในการปรับปรุงการออกแบบสำหรับรุ่นภายภาคหน้า จากการออกแบบรถถังของฝ่ายสัมพันธมิตรล่าสุด อย่างไรก็ตาม ได้เห็นอย่างชัดเจนว่าการเพิ่มเกราะบนตัวรถถังวีเค 4501 (พี) ยังไม่เพียงพอที่จะเอาชนะการประกวดได้ ด้วยความจำเป็นว่าต้องมีทั้งน้ำหนักมากและความคล่องแคล่วมากขึ้น สิ่งแรกที่จะเริ่มเป็นเพียงยานพาหนะคันเดียว ด้วยการตั้งชื่อว่า "ไทป์ 180" ได้กลายมาเป็นหนึ่งในห้ายานพาหนะที่แตกต่างออกไป โดยมีการพัฒนาโครงสร้างลำตัวรถถังไว้สองคัน อย่างรถถังที่ชื่อว่า Hinten จะติดตั้งป้อมปืนไว้ที่ด้านหลัง(ดังที่จะเห็นได้จากรูปภาพ) และรถถังที่ชื่อ Vorne จะติดตั้งป้อมปืนไว้ที่ด้านหน้า ทั้งสองคันจะใช้ระบบไฟฟ้าและระบบขับเคลื่อนไฮดรอลิกและเครื่องยนต์สี่เครื่องที่แตกต่างกันไป โครงการทั้งหมดโดยรวมได้เป็นที่รู้จักกันคือ วีเค 4502 (พี)
องค์การบริหารส่วนตำบลเหล่าต่างคำ
องค์การบริหารส่วนตำบลเหล่าต่างคำ เป็นองค์กรปกครองส่วนท้องถิ่นแห่งหนึ่งในอำเภอโพนพิสัย จังหวัดหนองคาย
ตำบลเหล่าต่างคำ ตั้งอยู่ทางทิศตะวันออกของอำเภอเมืองหนองคาย มีอาณาเขตติดต่อ ดังนี้
เดิมองค์การบริหารส่วนตำบลเหล่าต่างคำเหล่าต่างคำเคยเป็นหมู่บ้านในตำบลทุ่งหลวง ต่อมาได้แยกเป็นตำบลเหล่าต่างคำเมื่อ วันที่ 8 พฤษภาคม พ.ศ. 2511 เมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลเหล่าต่างคำ จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลเหล่าต่างคำ เป็น องค์การบริหารส่วนตำบลเหล่าต่างคำจนถึงปัจจุบัน
เฮลอินเอเซล (2018)
เฮลอินเอเซล (2018) (Hell in a Cell (2018)) เป็นรายการเพย์-เพอร์-วิวมวยปล้ำอาชีพของWWE เป็นการแสดงของนักมวยปล้ำทั้งค่ายรอว์และสแมคดาวน์ จัดที่สนาม AT&T Center เมือง San Antonio, Texas วันที่ 16 กันยายน 2018
เฉิน ซิ่วเหวิน
เฉินซิ่วเหวิน (จีน:陳秀雯;อังกฤษ:Amy Chan) เป็นอดีตนักแสดงหญิงยอดนิยมชาวฮ่องกง ที่มีผลงานยอดนิยมมากมาย ในช่วงตั้งแต่ยุค70s~90s
เฉินซิ่วเหวิน โด่งดังจากสถานีโทรทัศน์ค่าย เอทีวี มาตั้งแต่ปลายยุค 70 ผลงานดังๆ อย่าง "ฤทธิ์หมัดสะท้านบู๊ลิ้ม" (เวอร์ชั่นวั่นจื่อเหลียง) ภาค สอง, กระบี่มรกต กับ เดวิด เจียง นับได้ว่า เฉินซิ่วเหวินเป็นดาราแถวหน้าคนหนึ่งในปลายยุค70-ต้น80 แต่ทว่าความดังนั้นก็ไม่อาจสู้ดาราสาวทางฝั่งสถานีโทรทัศน์ทีวีบี ได้ เนื่องจากการตลาดและการประชาสัมพันธ์รวมถึงสื่อต่างๆ ของทางสถานีโทรทัศน์ค่าย เอทีวี นั้นไม่ค่อยมีการโปรโมทเหมือนทางค่ายสถานีโทรทัศน์ทีวีบี หลังจากละครเรื่อง "กระบี่มรกต" ชื่อเสียงของเธอก็เริ่มลดลงจนกระทั่งมาโด่งดังอีกครั้ง เมื่อตอนย้ายค่ายมาสถานีโทรทัศน์ทีวีบี
ภูมิศาสตร์โอลิมปิกระหว่างประเทศ
ภูมิศาสตร์โอลิมปิกระหว่างประเทศ () คือการแข่งขันภูมิศาสตร์ประจำปีสำหรับนักเรียนอายุ 16 ถึง 19 ปีจากทั่วทุกมุมโลก นักเรียนที่เป็นตัวแทนประเทศมาจากการคัดเลือกนักเรียนหลายพันคนที่ให้ความสนใจต่อการเข้าร่วมในภูมิศาสตร์โอลิมปิกระดับชาติของตน ภูมิศาสตร์โอลิมปิกระหว่างประเทศทดสอบความสามารถของผู้เข้าร่วมการแข่งขันทุกคนจากแบบรูปและกระบวนการเชิงพื้นที่ แบบทดสอบของภูมิศาสตร์โอลิมปิกระหว่างประเทศประกอบด้วย 3 ส่วน คือ แบบทดสอบข้อเขียน แบบทดสอบมัลติมีเดีย และแบบทดสอบการออกภาคสนามที่มุ่งเน้นการสังเกตเพื่อใช้ในการทำแผนที่และการวิเคราะห์ทางภูมิศาสตร์ การแข่งขันนี้ยังมีการนำเสนอโปสเตอร์แบบกลุ่ม การแลกเปลี่ยนวัฒนธรรม และให้นักเรียนใช้เวลาในการทำความรู้จักเพื่อนต่างชาติและสำรวจเมืองของประเทศเจ้าภาพ
ภูมิศาสตร์โอลิมปิกระหว่างประเทศจัดขึ้นโดยคณะทำงานเฉพาะกิจโอลิมปิกของสหภาพภูมิศาสตร์ระหว่างประเทศ (International Geographic Union : IGU) ซึ่งเป็นผู้ผลิตแบบทดสอบอิงกับองค์กรท้องถิ่นและและคณะกรรมการระหว่างประเทศ
หลังจากการแข่งขันภูมิศาสตร์โอลิมปิกระหว่างประเทศครั้งแรกใน ค.ศ. 1996 การแข่งขันได้รับการสนับสนุนให้มีการจัดขึ้นทุกสองปี แต่ด้วยความนิยมที่เพิ่มขึ้นทำให้ตั้งแต่ ค.ศ. 2012 การแข่งขันได้จัดขึ้นเป็นประจำทุกปีแทนที่การจัดทุกสองปีเช่นเดียวกับการแข่งขันอื่น ๆ ของโอลิมปิกวิชาการ
ระหว่างการประชุมใหญ่ของสหภาพภูมิศาสตร์ระหว่างประเทศใน ค.ศ. 1994 ที่ปราก สาธารณรัฐเช็ก ผู้แทนจากโปแลนด์และเนเธอร์แลนด์ได้ประกาศถึงแนวคิดเกี่ยวกับการแข่งขันภูมิศาสตร์หรือภูมิศาสตร์โอลิมปิกระหว่างประเทศสำหรับนักเรียนอายุระหว่าง 15 ถึง 19 ปี การแข่งขันครั้งแรกจัดขึ้นใน ค.ศ. 1996 ที่เดอะเฮก ประเทศเนเธอร์แลนด์ โดยมีห้าประเทศเข้าร่วม ต่อมาได้มีจำนวนผู้เข้าร่วมการแข่งขันเพิ่มขึ้นเป็น 24 ประเทศในการแข่งขันที่คาร์เธจ ประเทศตูนิเซียใน ค.ศ. 2008
ก่อน ค.ศ. 2012 โอลิมปิกวิชาการเป็นผู้จัดขึ้นทุกสองปีและมีการจัดภูมิศาสตร์โอลิมปิกระดับภูมิภาคแทรกในปีที่มีการแข่งขันในบางภูมิภาค ประกอบด้วยภูมิศาสตร์โอลิมปิกระดับภูมิภาคเอเชียแปซิฟิก (Asia Pacific Regional Geography Olympiads : APRGO) ซึ่งจัดขึ้นใน ค.ศ. 2007 ที่ซินจู๋ ประเทศไต้หวัน ค.ศ. 2009 ที่สึกุบะ ประเทศญี่ปุ่น และ ค.ศ. 2011 ที่เมรีดา ประเทศเม็กซิโก และภูมิศาสตร์โอลิมปิกระดับภูมิภาคยุโรปกลาง (Central European Regional Geography Olympiads : CERIGEO) ตั้งแต่ ค.ศ. 2013 ภูมิศาสตร์โอลิมปิกระหว่างประเทศจัดการแข่งขันขึ้นเป็นประจำทุกปีซึ่งสอดคล้องกับการแข่งขันโอลิมปิกวิชาการอื่น ๆ
ภูมิศาสตร์โอลิมปิกระหว่างประเทศล่าสุดจัดขึ้นที่ควิเบก ประเทศแคนาดาระหว่างเดือนกรกฎาคมและสิงหาคม ค.ศ. 2018 มีประเทศเข้าร่วม 43 ประเทศ
การแข่งขันครั้งต่อไปของภูมิศาสตร์โอลิมปิกระหว่างประเทศจะจัดขึ้นที่ฮ่องกง ประเทศจีนในเดือนสิงหาคม ค.ศ. 2019
ประเทศที่เข้าร่วมภูมิศาสตร์โอลิมปิกระหว่างประเทศใน ค.ศ. 2018 ประกอบด้วยชื่อประเทศที่ใช้เป็นชื่อทั่วไปที่ใช้โดยสหภาพภูมิศาสตร์ระหว่างประเทศ ตามรายชื่อประเทศในภูมิศาสตร์โอลิมปิกระหว่างประเทศ ค.ศ. 2017 ที่เบลเกรด
ฟอร์เดอะแกมเบียอาวเวอร์โฮมแลนด์
ฟอร์เดอะแกมเบียอาวเวอร์โฮมแลนด์ แปลว่า เพื่อแกมเบียมาตุภูมิของเรา เป็นเพลงชาติประเทศแกมเบีย ประพันธ์โดย Virginia Julia Howe และทำนองโดย Jeremy Frederic Howe (อ้างอิงมาจากเพลง Mandinka ต้นฉบับของ Foday Kaba Dumbuya) จึงถูกนำมาใช้หลังจากการแข่งขันระดับนานาชาติในทำเพลงชาติ (และธง) ก่อนที่จะได้รับเอกราช ในปี พ.ศ. 2508 ซึ่งคำร้องเป็นภาษาอังกฤษ
สาลินมิบะยา
สาลินมิบะยา (, ; รู้จักในพระนาม นรปติแมดอ ) พระอัครมเหสีของ ตะโดธรรมราชาที่ 2 อุปราชแห่งเมืองแปร
พระองค์เป็นราชธิดาองค์ที่ 2 ของ พระเจ้าบาเยงทเว แห่งแปร พระนางอภิเษก 3 ครั้งโดยครั้งแรกอภิเษกกับพระญาติชั้นที่ 1 มินบาสอ พระโอรสของพระมาตุลาแต่ได้ไม่นานเมื่อพระเชษฐา พระเจ้านรปติ สั่งประหารเขา ซึ่งพระเจ้านรปติได้ยกพระนางให้แต่งงานกับ สีตูจอทิน เจ้าเมือง สาลิน บุคคลที่เรืองอำนาจในสหภาพรัฐชานเป็นการแต่งงานแบบรัฐกับรัฐในช่วงปลายคริสต์ทศวรรษ 1530 (แปรเป็นรัฐอารักขาโดยพฤตินัยของสหภาพรัฐชานซึ่งควบคุมพรมแดนอังวะทั้งหมดยกเว้นตองอูในพม่าตอนบน)
ปภาวดี ชาญสมอน
ปภาวดี ชาญสมอน ชื่อเล่น พิ้งค์พลอย นักแสดงชาวไทย สังกัด ช่อง 7 HD (เกิดวันที่ 25 กุมภาพันธ์ พ.ศ. 2540) กำลังศึกษา มหาวิทยาลัยเทคโนโลยีราชมงคลกรุงเทพ คณะ คหกรรมศาสตร์ เริ่มเข้าสู่วงการบันเทิง ประกวดเวที ไทยซุปเปอร์โมเดล ปี 2015 จากเวทีรอบ 10 คนสุดท้าย ต่อมาได้เซ็นต์สัญญากับทางช่อง 7 HD และเป็นนักแสดงสังกัด ช่อง 7 HD มีผลงานละครเรื่องแรก คือ ยึดฟ้าหาพิกัดรัก (ละคร ซีรีส์ภารกิจรัก) ต่อมามีผลงานละครต่อเนื่อง
จูเลียน เลนนอน
จอห์น ชาลส์ จูเลียน เลนนอน () เกิด 8 เมษายน ค.ศ. 1963 เป็นนักดนตรีและช่างภาพชาวอังกฤษ เป็นบุตรชายของจอห์น เลนนอน กับภรรยาคนแรก ซินเทีย เลนนอน
ชื่อ จูเลียน นั้น ตั้งตามคุณย่า จูเลีย เลนนอน เขายังเป็นแรงบันดาลใจในการแต่งเพลงของวงเดอะบีเทิลส์ 3 เพลงคือ "Lucy in the Sky with Diamonds" (1967), "Hey Jude" (1968) และ "Good Night" (1968)
เลนนอนยังเป็นผู้อุทิศให้งานการกุศล โครงการที่โดดเด่นเช่น มูลนิธิ White Feather Foundation และองค์การ Whale Dreamers Organization โครงการที่ให้ความรู้ด้านสายพันธุ์และสุขภาพและความเป็นอยู่ของสัตว์ในโลกใบนี้
เหลืองชัชวาล
เหลืองชัชวาล () หรือ เล็บวิฬาร์ เป็นไม้ประดับในวงศ์แคหางค่าง มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้เถาอายุหลายปี ยาวได้ถึง 15 เมตร ใบเป็นใบประกอบมีใบย่อย 3 ใบ ใบปลายเปลี่ยนรูปเป็นมือเกาะแยก 3 แฉก ยาว 0.5-1 เซนติเมตร ใบย่อยรูปรี มี 2 ขนาด ใบเล็กยาว 1.5-3 เซนติเมตร ใบใหญ่ยาว 4-8 เซนติเมตร ปลายใบแหลม โคนรูปลิ่มกว้างหรือเว้าตื้น ๆ ดอกออกเป็นช่อกระจุกสั้น ๆ ตามซอกใบ มีหนึ่งหรือหลายดอก ช่อดอกยาว 1-3 เซนติเมตร กลีบเลี้ยงรูปถ้วย ยาว 5-6 มิลลิเมตร ปลายจักมน 2 แฉก ดอกรูปแตรสีเหลือง มีเส้นกลางกลีบและด้านข้างสีส้มเป็นแนวจรดโคนหลอดด้านใน กลีบบนมี 2 กลีบ ยาว 1.5-2 เซนติเมตร กลีบล่างมี 3 กลีบ ยาวกว่ากลีบบน เกสรเพศผู้มีทั้งสั้นและยาวอย่างละ 2 อัน ติดที่โคนหลอดกลีบดอกเหนือจุดคอด ยาว 1.5-2 เซนติเมตร ก้านเกสรเพศเมียยาวกว่าเกสรเพศผู้อันยาวเล็กน้อย รังไข่เกลี้ยง ผลแบนรูปแถบแบบแห้งแตก ยาว 25-100 เซนติเมตร ภายในมีเมล็ดบาง
โรงเรียนสาธิตมหาวิทยาลัยราชภัฏเลย (แผนกมัธยมศึกษา)
โรงเรียนสาธิตมหาวิทยาลัยราชภัฏเลย (ภาษาอังกฤษ: The Demonstration School of Loei Rajabhat University) ตั้งอยู่ในมหาวิทยาลัยราชภัฏเลย เป็นโรงเรียนสาธิต ประเภทสหศึกษา สังกัดสำนักงานคณะกรรมการการอุดมศึกษา (สกอ.) กระทรวงศึกษาธิการ เปิดสอนในระดับมัธยมศึกษาปีที่ 1-6
โรงเรียนสาธิตมหาวิทยาลัยราชภัฏเลย เป็นหน่วยงานสังกัดคณะครุศาสตร์ ตั้งอยู่ที่ตำบลกุดป่อง อำเภอเมืองเลย จังหวัดเลย เป็นหน่วยงานหนึ่งของมหาวิทยาลัยราชภัฏเลยที่จัดตั้งขึ้นมาตั้งแต่ปีพุทธศักราช 2555 มีเป้าหมายหลักเพื่อเป็นแหล่งปฏิบัติการการฝึกประสบการณ์วิชาชีพครูให้กับนักศึกษาในหน่วยงานต่างๆของมหาวิทยาลัย
ชเวซินโกน
พระนางชเวซินโกน ( ; รู้จักในพระนาม มินชเวโกน ) พระอัครมเหสีของ พระเจ้าบาเยงทเว แห่งแปร (ครองราชย์ราว 1526-1532) พระนางเป็นเชื้อพระวงศ์อังวะและพระธิดาของ มังกะยอชวาแห่งแปร (ดำรงพระยศราว 1446-1482) อุปราชแห่งเมือง แปร ใน ค.ศ. 1482 เมื่อพระปิตุลา (อา) พระเจ้าตะโดเมงสอแห่งแปร เข้าครอบครองเมืองแปรและสถาปนาพระองค์เป็นกษัตริย์ พระเจ้าตะโดเมงเสอก็ได้สถาปนาพระมารดาของพระองค์ สอเมี๊ยะเล เป็นพระอัครมเหสี ส่วนพระนางชเวซินโกนในภายหลังก็ได้อภิเษกกับพระญาติชั้นที่ 1 พระเจ้าบาเยงทเว พระราชโอรสองค์ใหญ่ของพระเจ้าตะโดเมงสอ พระราชโอรสองค์ใหญ่ของพระนาง พระเจ้านรปติแห่งแปร ได้เป็นกษัตริย์แห่งแปรจาก ค.ศ. 1532 ถึง 1539
การเสียชีวิตและการสรรเสริญรอย รอตเบิร์ก
ในปี ค.ศ. 1956 โมเช ดายัน ซึ่งเป็นเสนาธิการทหารบกชาวอิสราเอล ได้ให้คำสรรเสริญแก่รอย รอตเบิร์ก ซึ่งเป็นเจ้าหน้าที่รักษาความปลอดภัยในคิบบุตซ์ที่ถูกฆ่าตายใกล้กับฉนวนกาซา โดยเรียกร้องให้อิสราเอลค้นหาวิญญาณของตนและสำรวจความคิดของชาติ คำสรรเสริญของดายันถือได้ว่าเป็นสุนทรพจน์ที่มีอิทธิพลมากที่สุดในประวัติศาสตร์ของอิสราเอล และมีความสำคัญในความทรงจำของกลุ่มชาวอิสราเอล ดุจเกตตีสเบิร์กแอดเดรสที่มีอยู่ในความทรงจำของชาวอเมริกัน
นาฮาล ออซ กลายเป็นคิบบุตซ์ในปี ค.ศ. 1953 และมักมีความขัดแย้งกับชาวอาหรับที่เดินข้ามเขตสงบศึกจากกาซา เพื่อเก็บเกี่ยวพืชผลและดำเนินการลักขโมย โดยช่วงสองสามเดือนก่อนหน้านี้มีความเงียบสงบในพรมแดนของอิสราเอลร่วมกับอียิปต์และกาซา แต่บานปลายขึ้นด้วยการยิงข้ามพรมแดนหลายครั้งในช่วงต้นเดือนเมษายน เมื่อวันที่ 4 เมษายน ทหารอิสราเอลสามคนถูกสังหารโดยกองกำลังอียิปต์ที่ชายแดนกาซา ฝ่ายอิสราเอลจึงตอบโต้ในวันรุ่งขึ้นโดยการโจมตีใจกลางกาซาซิตี ซึ่งได้สังหารพลเรือนชาวอียิปต์และปาเลสไตน์ 58 คน รวมทั้งทหารอียิปต์อีก 4 คน ส่วนฝ่ายอียิปต์ตอบโต้ด้วยการกลับมาโจมตีแบบเฟดายีนข้ามพรมแดน โดยสังหารชาวอิสราเอลไป 14 คนในช่วงวันที่ 11–17 เมษายน
รอย รอตเบิร์ก เกิดในเทลอาวีฟในปี ค.ศ. 1935 เขาทำหน้าที่เป็นเด็กส่งสารสำหรับกองกำลังป้องกันประเทศอิสราเอลในช่วงสงครามอาหรับ–อิสราเอล ค.ศ. 1948 หลังจากเรียนที่โรงเรียนเกษตรมิกเวห์อิสราเอล และโรงเรียนอาชีวะเชวาห์โมเฟต เขาได้เข้าเป็นทหารในกองกำลังป้องกันประเทศอิสราเอลและเข้าร่วมทหารราบ หลังจากจบหลักสูตรของทหารแล้ว เขาเข้ามาอยู่ที่เมืองนาฮาล ออซ ซึ่งเป็นครั้งแรกของการตั้งถิ่นฐานนาฮาล โดยเขาได้เป็นเจ้าหน้าที่รักษาความปลอดภัยของนาฮาล ออซ และมีส่วนเกี่ยวข้องอย่างสม่ำเสมอในการไล่จับผู้แทรกซึม บางครั้งมีการใช้กำลังถึงตาย รอตเบิร์กแต่งงานกับอมิรา กริกสัน และมีบุตรชายด้วยกันหนึ่งคนคือโบอาส ที่ยังเป็นเด็กทารกในช่วงเวลาที่เขาเสียชีวิต
เมื่อวันที่ 29 เมษายน ค.ศ. 1956 เขาถูกจับในการเตรียมซุ่มโจมตี ซึ่งแรงงานเก็บเกี่ยวชาวอาหรับได้เริ่มเก็บเกี่ยวข้าวสาลีในพื้นที่ของคิบบุตซ์ หลังจากที่รอตเบิร์กได้เห็นพวกเขา เขาได้ขี่ม้าไล่ตาม ขณะที่เขาเข้าใกล้ ได้มีคนอื่น ๆ โผล่ออกมาจากการซ่อนตัวเพื่อโจมตี เขาถูกยิงจนตกหลังม้า มีการตี และยิงอีกครั้ง แล้วศพของเขาก็ถูกลากเข้าสู่ฉนวนกาซา ซึ่งผู้ทำร้ายรอตเบิร์ก ได้แก่ ตำรวจชาวอียิปต์และชาวนาปาเลสไตน์ ศพของเขาถูกส่งกลับมาในช่วงบ่ายวันเดียวกัน โดยการแทรกแซงของสหประชาชาติ สภาพศพเสียหายแบบงอมพระราม
หกเดือนหลังจากที่เขาเสียชีวิต วิกฤตการณ์คลองสุเอซเริ่มต้นด้วยการบุกของอิสราเอลสู่ฉนวนกาซาและคาบสมุทรไซนาย หลังจากครอบครองฉนวนกาซา สองผู้ต้องสงสัยในคดีฆาตกรรมของรอตเบิร์ก สิบตำรวจเอกจามิล อวัด อัล-กาซิม อัล-วาดีห์ และชาวนาชื่อมาห์มูด โมฮัมเหม็ด ยูเซฟ อัล-มาซิอาร์ ได้ถูกจับกุมและถูกนำตัวมายังอิสราเอลเพื่อพิจารณาคดี ในเดือนมกราคมปี ค.ศ. 1959 พวกเขาถูกตัดสินว่าได้กระทำการฆาตกรรมรอตเบิร์กและถูกตัดสินจำคุกตลอดชีวิต โดยการอุทธรณ์ต่อศาลฎีกาแห่งประเทศอิสราเอลได้รับการปฏิเสธในเดือนพฤษภาคม ค.ศ. 1960
อ้างอิงจากฌ็อง-ปีแยร์ ฟีลียู เผยว่า หลังจากการลอบสังหาร อารมณ์สะเทือนใจในประเทศอิสราเอลอยู่ในระดับสูง และมีการเชิญดายันไปยังคิบบุตซ์เพื่อแสดงสุนทรพจน์ในงานศพ
อุทกภัยในรัฐเกรละ พ.ศ. 2561
ในช่วงปลายเดือนกรกฎาคม พ.ศ. 2561 เหตุน้ำท่วมรุนแรงได้ส่งผลกระทบต่อรัฐเกรละ ประเทศอินเดีย เนื่องมาจากปริมาณฝนที่ตกหนักผิดปกติในฤดูมรสุม นับเป็นอุทกภัยครั้งที่เลวร้ายที่สุดของรัฐในรอบเกือบหนึ่งศตวรรษ โดยส่งผลให้มีผู้เสียชีวิต 373 คน ภายในเวลา 2 สัปดาห์ ในขณะที่ผู้คนอย่างน้อย 280,679 คน ต้องอพยพหลบภัย ส่วนใหญ่มาจาก Chengannur, Pandanad, Aranmula, Aluva, Chalakudy, Kuttanad และ Pandalam เขตทั้งหมด 14 เขตของรัฐเกรละได้รับการเตือนภัยในระดับสูง
เพื่อเร่งระบายน้ำ ทางการรัฐเกรละได้สั่งเปิดเขื่อน 35 เขื่อน (จากทั้งหมด 42 เขื่อนภายในรัฐ) เป็นครั้งแรกในประวัติศาสตร์ และสั่งเปิดประตูระบายน้ำล้นทั้งหมด 5 บานของเขื่อนอิฑุกกิเป็นครั้งแรกในรอบ 26 ปี ฝนที่ตกหนักในเขตวยนาฑและอิฑุกกิได้ก่อให้เกิดดินถล่มซึ่งทำให้พื้นที่เนินเขาหลายแห่งถูกตัดขาดจากโลกภายนอก
ซินพยูชินเมดอ
พระนางซินพยูชินเมดอ (, ; รู้จักในพระนาม ซินพยูชินเม () , แปลว่า "นางพญาช้างเผือก", ประมาณ คริสต์ทศวรรษ 1550 – 1601/02) พระอัครมเหสีของพระเจ้า นรธาเมงสอ แห่ง ล้านนา จาก ค.ศ. 1579 ถึง 1601/02 พระนางเป็นพระราชมารดาของกษัตริย์ถึง 3 พระองค์ของล้านนาคือ พระทุลอง () , พระช้อย () และ พระชัยทิพ ()
พระนางซินพยูชินเมดอเป็นพระราชธิดาพระองค์ใหญ่ของ ตะโดธรรมราชาที่ 2 อุปราชแห่งเมืองแปรและพระอัครมเหสี สาลินมิบะยา พระนางสันนิษฐานว่าประสูติประมาณ ค.ศ. 1552 ทางฝั่งพระมารดาของพระนางสืบเชื้อสายมาจากเชื้อพระวงศ์ อังวะ และ แปร ทางฝั่งพระบิดาของพระนาง พระนางเป็นพระราชนัดดาของ พระเจ้าบุเรงนอง พระนางมีพระขนิษฐาร่วมพระมารดา มินตะยาเมดอ มีพระอนุชาและพระขนิษฐาต่างพระมารดาอีก 8 พระองค์
มินตะยาเมดอ
พระนางมินตะยาเมดอ (, ) พระมเหสีของ พระเจ้านันทบุเรง แห่ง ราชวงศ์ตองอู ของ พม่า จาก ค.ศ. 1581 ถึง 1599 พระเจ้านันทบุเรงเป็นพระญาติชั้นที่ 1 ของพระนาง
หลังจากพระเจ้านันทบุเรงสูญเสียพระราชอำนาจใน ค.ศ. 1599 พระนางถูกกวาดต้อนไปอยู่ ตองอู นานนับ 10 ปีจนถึง ค.ศ. 1610 ในวันที่ พระเจ้าอะเนาะเพะลูน ผู้สามารถพิชิต นะฉิ่นเหน่าง์ กษัตริย์ผู้สถาปนาตนแห่งตองอู ได้มีพระบัญชาให้พระมเหสี มินทเวแห่งตองอู และ พระนางนัตชินเมดอ รวมถึงพระนางมินตะยาเมดอถูกส่งไป อังวะ พร้อมคืนสถานะเดิมของแต่ละองค์
จากฝั่งพระมารดาของพระนาง พระนางสืบสายเชื้อพระวงศ์จาก อังวะ และ แปร พระนางเป็นพระธิดาพระองค์เล็กของ ตะโดธรรมราชาที่ 2 อุปราชแห่งเมืองแปรและเป็นพระราชนัดดาของ พระเจ้าบุเรงนอง
มหาเทวีแห่งตองอู
มหาเทวีแห่งตองอู (, ) พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู พระนางเป็นที่รู้จักในพระนาม วดีมิบะยา () ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก พระองค์ได้พระราชทานพระอิสริยยศมหาเทวีแก่พระนาง พระนางไม่มีพระโอรส-ธิดา
สอเนียนอู
สอเนียนอู (, ) พระราชมารดาของ พระเจ้าอลองพญา ปฐมกษัตริย์แห่ง ราชวงศ์โกนบอง ของ พม่า พระนางได้รับพระราชทานพระอิสริยยศมหาเทวีเมื่อพระโอรสองค์ที่ 2 ได้ขึ้นเป็นกษัตริย์
วีเค 1602 เลโอโปลด์
รถถังเบา วีเค 1602 เลโอโปลด์ เป็นภาพวาดต้นแบบของยานพาหนะลาดตระเวนของเยอรมันที่ถูกออกแบบตั้งแต่ปลายปี ค.ศ. 1941 จนถึงเดือนมกราคม ค.ศ. 1943 ด้วยมีกำหนดการผลิตเป็นลำดับจากเดือนเมษายน ค.ศ. 1943 แต่โครงการนี้กลับถูกปล่อยละเลยก่อนต้นแบบแรกจะเสร็จสมบูรณ์ในเดือนมกราคมของปีเดียวกันนั้น เหตุผลคือมันไม่เป็นไปตามความต้องการสำหรับยานพาหนะ ค.ศ. 1944
แมดิสัน
แมดิสัน () เป็นเมืองหลวงของรัฐวิสคอนซิน ในสหรัฐ และเป็นเมืองศูนย์กลางของเดนเคาน์ตี จากข้อมูล 1 กรกฎาคม ค.ศ. 2017 แมดิสันมีประชากร 255,214 คน เป็นเมืองใหญ่เป็นอันดับ 2 ของรัฐวิสคอนซิน เป็นรองมิลวอกี และเป็นเมืองใหญ่เป็นอันดับ 82 ของสหรัฐ
เมืองก่อตั้งในปี ค.ศ. 1829 บนคอคอดระหว่างทะเลสาบโมโนนาและทะเลสาบเมนโดตา ชื่อแมดิสันตั้งชื่อตามเมืองหลวงของวิสคอนซินเทร์ริทอรีในปี 1836 แล้วจึงเป็นเมืองหลวงของรัฐวิสคอนซิน เมื่อได้เข้าสู่สหภาพในปี 1848 ในปีเดียวกันนี้ ได้มีการก่อตั้งมหาวิทยาลัยวิสคอนซินในแมดิสันและรัฐบาลแห่งชาติ เมืองเป็นที่รู้จักเรื่อง ทะเลสาบ ร้านอาหาร เครือข่ายสวนสาธารณะและเส้นทางจักรยาน ซึ่งระบบสวนหลายสวนออกแบบโดยภูมิสถาปนิก จอห์น โนเลน
ปิแอร์ (รัฐเซาท์ดาโคตา)
ปิแอร์ ( ; Lakota: "čhúŋkaške", "ป้อมปราการ") เป็นเมืองหลวงของรัฐเซาท์ดาโคตา สหรัฐ และเป็นเคาน์ตีซีตของฮิวส์เคาน์ตี มีประชากร 13,646 คน จากการสำรวจประชากรปี ค.ศ. 2010 เป็นเมืองหลวงที่มีประชากรน้อยที่สุดอันดับ 2 ของสหรัฐ โดยเมืองที่น้อยที่สุดคือ มอนต์พีเลียร์ ในรัฐเวอร์มอนต์ และเป็นเมืองมีประชากรเป็นอันดับ 8 ของรัฐเซาท์ดาโคตา
เมืองก่อตั้งในปี 1880 ทางฝั่งตะวันออกของแม่น้ำมิสซูรีตรงข้ามกับป้อมปิแอร์ เมืองปิแอร์ได้เป็นเมืองหลวงรัฐเซาท์ดาโคตาเมื่อวันที่ 2 พฤศจิกายน ค.ศ. 1889 ซึ่งท้าชิงกับฮูรอน และชนะไปด้วยสถานที่ตั้งซึ่งมีสภาพภูมิศาสตร์ที่อยู่กลางรัฐ
แอนะไฮม์
แอนะไฮม์ () เป็นนครในออเรนจ์เคาน์ตี รัฐแคลิฟอร์เนีย เป็นส่วนหนึ่งของมหานครลอสแอนเจลิส จากข้อมูลสำมะโนประชากรปี 2010 นครมีประชากร 336,265 คน เป็นนครที่มีประชากรมากที่สุดในออเรนจ์เคาน์ตี และเป็นอันดับ 10 ในรัฐแคลิฟอร์เนีย แอนะไฮม์ยังมีพื้นที่เป็นอันดับ 2 ของออเรนจ์เคาน์ตี เป็นรองเออร์ไวน์ นครยังเป็นที่รู้จักเรื่องสวนสนุก ศูนย์ประชุม และทีมกีฬาทีมใหญ่ 2 ทีมคือทีมไอซ์ฮอกกี แอนะไฮม์ ดักส์ และทีมเบสบอล ลอสแอนเจลิส แองเจิลส์
แอนะไฮม์ก่อตั้งโดยครอบครัวชาวเยอรมัน 50 ครอบครัวในปี ค.ศ. 1857 และได้รับสถานะเป็นนครเป็นเมืองที่ 2 ในลอสแอนเจลิสเคาน์ตี เมื่อ 18 มีนาคม ค.ศ.1876 ซึ่งต่อมาออเรนจ์เคาน์ตีได้แยกออกจากลอสแอตเจลิสเคาน์ตีในปี 1889 แอนะไฮม์ยังคงเป็นสังคมกสิกรรมที่ใหญ่ จนกระทั่งดิสนีย์แลนด์เปิดในปี 1955 ทำให้มีการก่อสร้างโรงแรมขึ้นหลายแห่งบริเวณนี้ และต่อมาก็มีเขตที่พักอาศัยตามมา เมืองยังพัฒนาเป็นศูนย์กลางอุตสาหกรรม ผลิตเครื่องใช้อิเลกทรอนิกส์ ชิ้นส่วนเครื่องบิน และผลไม้กระป๋อง
มีนโญซาน
มีนโญซาน (, ) พระราชบิดาของ พระเจ้าอลองพญา ปฐมกษัตริย์แห่ง ราชวงศ์โกนบอง ของ พม่า พระองค์เป็นนายบ้าน มุกโซโบ ที่สืบเชื้อสายจากตระกูลที่ปกครองหุบเขามูมาตั้งแต่ คริสต์ศตวรรษที่ 15 พระองค์ได้รับพระอิสริยยศ สิริมหาธัมมราชา หลังจากพระโอรสขึ้นเป็นกษัตริย์
เลจุนมิบะยา
เลจุนมิบะยา (, ) พระอัครชายาของ มังฆ้องที่ 2 แห่งตองอู (ครองราชย์ราว 159-1550, 1555-1584) กษัตริย์ผู้สถาปนาพระองค์แห่งตองอู เมงเยสีหตูที่ 2 แห่งตองอู และ นะฉิ่นเหน่าง์ เป็นพระโอรสและพระนัดดาของพระนาง
สรุปเหรียญเอเชียนเกมส์ 1966
สรุปเหรียญเอเชียนเกมส์ 1966 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1966 ในกรุงเทพมหานคร ประเทศไทย ตั้งแต่วันที่ 9 สิงหาคม ถึง 20 สิงหาคม พ.ศ. 2509
ปวอตสก์
ปวอตสก์ (, ) เป็นเมืองที่ตั้งอยู่บนแม่น้ำวิสวาในตอนกลางของโปแลนด์ ตั้งอยู่ในจังหวัดมาซอฟแชตั้งแต่ ค.ศ. 1999 (ในอดีตตั้งอยู่ในจังหวัดปวอตสก์) ข้อมูลในวันที่ 30 มิถุนายน ค.ศ. 2009 พบว่าเมืองมีประชากรทั้งหมด 126,675 คน
ปวอตสก์ในปัจจุบันเป็นเมืองหลักของเทศมณฑลในทางตะวันตกของจังหวัดมาซอฟแช ตั้งแต่ ค.ศ. 1079–1138 เมืองนี้ได้เป็นเมืองหลวงเมืองแรกของราชอาณาจักรโปแลนด์ และปัจจุบันเป็นศูนย์รวมของวัฒนธรรม วิชาการ วิทยาศาสตร์ การปกครอง และการขนส่งของทางเหนือและตะวันตกของจังหวัดมาซอฟแช
มัคส์ ไมเออร์ (นักฟุตบอล)
มัคซีมีลีอาน ไมเออร์ (; เกิดวันที่ 18 กันยายน ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลางให้กับคริสตัลพาเลซ และทีมชาติเยอรมนี
ISO 3166-2:FI
ISO 3166-2:BE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศฟินแลนด์
ปัจจุบันสำหรับประเทศฟินแลนด์ รหัส ISO 3166-2 ใช้ระบุเขตการปกครอง 19 เขต ซึ่งรหัสจะอยู่ในรูปแบบ "FI-" ตามด้วยตัวเลขสองตัว
ชื่อเขตการปกครองได้มีรายชื่อใน ISO 3166-2 มาตราฐานโดย ISO 3166 Maintenance Agency (ISO 3166/MA)
ลิฮก
ลิฮก (, ? – ?) ชื่อรอง ซุนเต๋อ ขุนนางแห่ง จ๊กก๊ก ระหว่าง ยุคสามก๊ก ของจีน
ใน ค.ศ. 214 หลังจากที่ เล่าปี่ เข้ายึดครอง เอ๊กจิ๋ว จากผู้สืบทอดของ เล่าเอี๋ยน เล่าเจี้ยง เขาได้ชักชวนให้ลิฮกเข้ารับราชการในตำแหน่งอาลักษณ์
หยาง พ่านพ่าน
หยัง พ่านพ่าน (จีน:杨盼盼; พินอิน:Yáng Pànpàn; อังกฤษ:Sharon Yeung) มีชื่อภาษาอังกฤษว่า ชารอน หยัง เป็นอดีตนักแสดงหญิงสมทบยอดนิยมชาวฮ่องกง ที่เคยมีชื่อเสียงเป็นที่รู้จักทั่วเอเชียในยุค 80s เธอผู้นี้เป็นดาราสาวสายบู๊ของสถานีโทรทัศน์ทีวีบี ในยุคนั้น เพราะฝึกกังฟูมาตั้งแต่เด็ก ๆ
"หยัง พ่านพ่าน" เป็นนักแสดงหญิงสมทบที่ได้รับความนิยม เทียมบ่าเทียมไหล่กับนักแสดงหญิงแถวหน้าของสถานีโทรทัศน์ทีวีบี มาโดยตลอด ด้วยความที่เธอเก่งทางด้านกังฟู จึงทำให้เธอแสดงบทบู๊ กำลังภายในได้ดีมากคนหนึ่ง จนแทบจะไม่ใช้สแตนด์อิน เลย บทบาทที่เธอได้รับหลากหลาย แต่บทบาทที่เธอร่วมแสดงที่แฟนๆละครชุดฮ่องกง จดจำเธอได้มากคือ บทบาทนางรอง "มกเนี่ยมฉือ" ในเรื่อง "มังกรหยก ภาค1" (2526)
หยางพ่านพ่าน เกิดวันที่ 5 มกราคม 2502 ที่ไต้หวัน เข้าวงการบันเทิงตั้งแต่ 9 ขวบ เป็นดาราหญิงเพียงไม่กี่คนที่ฝึกกังฟูอย่างจริงจัง ได้รับการสนับสนุนจากผู้กำกับฯ ชื่อดังแห่งยุค หยวนชิงเฟิง ตอนแรกเป็นสตันต์วูแมนก่อน และค่อยก้าวมาเป็นนักแสดง
เข้าเป็นนักแสดงในสังกัดค่ายของสถานีโทรทัศน์ทีวีบี ตั้งแต่ตอนอายุ 16 ปี มีผลงานอย่างต่อเนื่อง เริ่มจากบทเล็กๆ จนค่อยๆ ได้รับบทเด่นขึ้นเรื่อยๆ แต่กลับไม่ได้เป็นนางเอกเสียที บทที่ได้รับมักเป็นจอมยุทธ์หญิงที่เก่งกังฟู หรือถ้าเป็นซีรีส์ร่วมสมัยก็จะเป็นหญิงที่เก่งด้านการต่อสู้ นอกจากนี้ ยังสร้างความฮือฮาด้วยการแสดงกายกรรมผาดโผนในงานฉลองวันเกิดของสถานีทีวีบีอยู่เสมอในช่วงที่อยู่ในสังกัด
ซีรีส์ที่ได้รับบทโดดเด่นและโด่งดังอยู่ในยุค"80 ได้แก่ บทสาวผู้อาภัพรัก มกเนี่ยมฉือ ในมังกรหยก เป็นบทเด่นที่สุดที่แสดงกับทีวีบี นอกจากนี้ยังมีเรื่อง แปดเทพอสูรมังกรฟ้า ชอลิ้วเฮียง ตอนถล่มวังค้างคาว ขุนศึกตระกูลหยาง เหยี่ยวสาวเจ้าพยัคฆ์ ฯลฯ
หลังออกจากทีวีบีแล้ว หยางพ่านพ่านหันไปแสดงภาพยนตร์จอเงิน ได้รับบทนางเอกบ้าง แต่หนังเป็นหนังฟอร์มเล็กที่ไม่โด่งดังมากนัก เช่น Angel Terminators 1990 Angel Enforcers 1989 Princess Madam 1989 เป็นต้น
ในชีวิตจริงอาภัพรักเช่นเดียวกับบทในละครที่ได้รับบ่อยๆ เมื่อไปหลงรักกับหนุ่มนักตรวจสอบบัญชีที่มีเจ้าของอยู่แล้ว และฝืนทนกับความสัมพันธ์ที่ไม่ลงตัวอยู่นาน สุดท้ายก็ต้องเลิกราไป หลังจากมีลูกสาว 1 คน แต่ช่วงวิกฤตรักเป็นสาเหตุที่ทำให้หน้าที่การงานสะดุดไปเป็นเวลานาน
ดาราหญิงเคยให้สัมภาษณ์ถึงบทเรียนชีวิตนี้วาเป็นอุทาหรณ์ให้กับสาวๆ คนอื่นๆ
ปัจจุบันหยางพ่านพ่านยังอยู่ในวงการบันเทิง โดยรับหน้าที่เป็นผู้อำนวยการสร้างภาพยนตร์ ในเรื่อง Kung Fu Fighter 2007 Shaolin Vs Evil Dead 2005 Shaolin Vs Evil Dead 2 2005 และ Where Is Mama"s Boy? 2005 เป็นต้น
สิริมหาจันทาเทวีแห่งตองอู
พระนางสิริมหาจันทาเทวี (, ) พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู
พระนางสิริมหาจันทาเทวีสืบเชื้อสายมาจากเชื้อพระวงศ์แห่ง อังวะ ทั้งสองฝั่ง พระนางมีพระนามเดิมว่า มีนลาตุ (, ) พระนางประสูติที่ สาลิน ซึ่งขณะนั้นพระบิดาของพระนาง ตะโดธรรมราชา เป็นอุปราชและปกครองสิบเมืองในพม่าตอนกลาง (ทุกวันนี้คือ เขตมะเกว) ใน ค.ศ. 1483 พระบิดาของพระนางได้ก่อกบฏต่อพระเชษฐา พระเจ้ามังฆ้องที่ 2 ตั้งแต่ ค.ศ. 1481 แต่ไม่สำเร็จและสิ้นพระชนม์ พระปิตุลาของพระนางได้ส่งพระราชนัดดาไปยัง อังวะ พระนางสิริมหาจันทาเทวีมีพระพี่นาง Min Shwe Kyu และพระขนิษฐา ซินทเว
ชีวิตของพระนางในอังวะสิ้นสุดลงหนึ่งปีหลังจากพระเจ้ามังฆ้องที่ 2 เสด็จสวรรคตในเดือนเมษายน ค.ศ. 1501 กษัตริย์องค์ใหม่และพระญาติชั้นที่ 1 ของพระนาง พระเจ้าชเวนันจอชิน ได้ส่งพระนางไปยัง ตองอู เมื่อ ค.ศ. 1502 เพื่ออภิเษกสมรสแบบรัฐกับรัฐกับ พระเจ้าเมงจีโย อุปราชแห่งตองอูซึ่งที่ตองอูพระนางเป็นพระชายาขั้น 2 และวันที่ 16 ตุลาคม ค.ศ. 1510 พระจ้าเมงจีโยได้ประกาศเอกราชจากอังวะ ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก ซึ่งพระองค์ได้พระราชทานพระอิสริยยศแก่พระนางมีนลาตุเป็น สิริมหาจันทาเทวี พระนางไม่มีพระโอรส-ธิดา
เดนิส โซโคลอฟ
เดนิส วิคโตโรวิช โซโคลอฟ ( เกิด 19 มีนาคม 1983 ที่อีร์คุตสค์) เป็นนักกีฬายิงปืนชาวรัสเซีย เขาเข้าแข่งขันยิงปืนไรเฟิลขนาด 50 ม. 3 ตำแหน่งในโอลิมปิกฤดูร้อน 2012 ซึ่งเขาอยู่ในอันดับที่ 18
มังฆ้องที่ 1 แห่งตองอู
มังฆ้องที่ 1 แห่งตองอู ( ) อุปราชแห่งเมืองตองอูจาก ค.ศ. 1446 ถึง 1451 พระองค์ขึ้นสืบบัลลังก์ตองอูหลังการสวรรคตอย่างกะทันหันของพระราชบิดา พระองค์ถูกปลงพระชนม์โดยขุนนางของพระญาติชั้นที่ 1 มังรายจอทิน ซึ่งพงศาวดารพม่าทุกฉบับเริ่มตั้งแต่ มหาราชวงศ์ กล่าวถึงตัวตนของมังฆ้องที่ 1 ว่าเป็นบรรพบุรุษของ พระเจ้าบุเรงนอง แห่ง ราชวงศ์ตองอู
เฉิน ซิ่วจู
เฉินซิ่วจู (จีน:陳秀珠; พินอิน:Chén Xìu Zhū; กวางตุ้ง:Chan3 Sau4 Chu1; อังกฤษ:Rebecca Chan) มีชื่อภาษาอังกฤษว่า รีเบคก้า เฉิน เป็นนักแสดงหญิงชาวฮ่องกง ที่อดีตเคยเป็นที่รู้จักทั่วเอเชีย
เฉินซิ่วจู ถือเป็นดาราสาวฮ่องกงคนหนึ่งในยุค 80s เธอมีเอกลักษณ์เป็นที่จดจำ คือ ไฝ และดวงตาที่คมกริบ เชือดเฉือน หลายคนเรียกเธอว่า เจ๊ไฝ
เธอเข้าสู่วงการจากเวทีประกวดมิสฮ่องกงในปี พ.ศ. 2522 โดยติด 10 คนสุดท้ายจากเวทีการประกวด ต่อมาจึงเริ่มมีผลงานละครกับทางสถานีโทรทัศน์ทีวีบีในปีพ.ศ. 2524 ซีรีส์เรื่องแรกที่แสดงคือ มรสุ่มสายรุ่ง (風雨晴 1980) หลังจากนั้นเธอก็มีผลงานตามมาอีกมากมาย ถึงแม้เธอจะไม่โด่งดังเป็นดาราสาวแถวหน้าของทางค่ายสถานีโทรทัศน์ทีวีบี แต่เธอก็มีผลงานเด่น ๆ หลายเรื่อง
ส่วนบทบาทการแสดงของเธอที่แฟนละครชุดฮ่องกง จดจำได้มาก คือ บท "เยิ่นอิ๋งอิ๋ง" จากเรื่อง กระบี่เย้ยยุทธจักร ฉบับโจวเหวินฟะ และ เล็กเซียวหงส์ ฉบับว่านจื่อเหลียง
ทุกวันนี้เธอยังคง มีผลงานทางละครทีวีอยู่
สโมสรฟุตบอลกิฟุ
สโมสรฟุตบอลกิฟุ หรือ เอฟซี กิฟุ () เป็นสโมสรฟุตบอลญี่ปุ่น ปัจจุบันลงเล่นในเจลีก ดิวิชัน 2 ซึ่งเป็นลีกระดับที่สองของญี่ปุ่น
สโมสรก่อตั้งในปี ค.ศ. 2001 และได้เลื่อนชั้นสู่เจแปนฟุตบอลลีกเมื่อปี ค.ศ. 2007 หลังจากที่เอาชนะฮอนดะล็อคในนัดเพลย์ออฟเพื่อเลื่อนชั้น ต่อมาในฤดูกาล 2007 สโมสรจบอันดับที่ 3 ทำให้ได้เลื่อนชั้นสู่เจลีก ดิวิชัน 2 และเมื่อวันที่ 3 ธันวาคม ค.ศ. 2007 เจลีกได้อนุมัติในกิฟุสามารถเข้าร่วมการแข่งขันในฤดูกาล 2008 ได้ แต่ในฤดูกาล 2012 กิฟุจบอันดับที่ 21 ทำให้ตกชั้นสู่เจแปนฟุตบอลลีก
สโมสรฟุตบอลแม็ส
สโมสรฟุตบอลแม็ส () เป็นสโมสรฟุตบอลอาชีพฝรั่งเศส ตั้งอยู่ที่เมืองแม็ส แคว้นลอแรน ก่อตั้งขึ้นเมื่อปี ค.ศ. 1932 ปัจจุบันแข่งขันในลีกเดอ ซึ่งเป็นลีกฟุตบอลระดับที่สองของฝรั่งเศส สนามเหย้าของสโมสรคือสตาดแซ็ง-แซ็งฟอเรียง ซึ่งตั้งอยู่ใจกลางเมือง แม็สเคยแข่งขันในลีกเอิง 60 ฤดูกาล และแข่งขันในลีกเดอทั้งหมด 17 ฤดูกาล เคยชนะเลิศกุปเดอฟร็องส์และกุปเดอลาลีกอย่างละ 2 สมัย
ข้าจะอยู่ค้ำฟ้า
ข้าจะอยู่ค้ำฟ้า ภาพยนตร์ไทยแนวบู๊ของค่าย ชุติพรภาพยนตร์ ที่สร้างจากบทประพันธ์ชื่อเดียวกันของ อรชร ที่ตีพิมพ์ในนิตยสาร บางกอก บทภาพยนตร์โดย ประสิทธิ์ ศิริบรรเทิง และถ่ายภาพโดย ลิขิต กฤษณมิตร ออกฉายครั้งแรกเมื่อ พ.ศ. 2527 จากการกำกับของ เสนอ คราประยูร นำแสดงโดย สรพงศ์ ชาตรี และ อภิรดี ภวภูตานนท์
เรื่องราวของ สารวัตรปรีดา สารวัตรใหญ่แห่งตะพานหินซึ่งถูกฆ่าตายอย่างโหดเหี้ยมด้วยฝีมือของ นิลุบล (อัญชลี) ภรรยาใหม่ของสารวัตรปรีดาที่ได้ร่วมมือกับ ดัสกร (พอเจตน์) สามีของนิลุบลเพราะความแค้นที่สารวัตรปรีดาไปฆ่า แนบ พี่ชายของนิลุบลซึ่งการตายอย่างโหดเหี้ยมของภรรยาและลูกของสารวัตรปรีดาก่อนหน้านี้ก็เป็นฝีมือของนิลุบลและดัสกรเช่นกันโดยผู้บงการอยู่เบื้องหลังของทั้งสองเหตุการณ์คือ กำนันใหญ่ (สมบัติ) ผู้มีอิทธิพลแห่งตะพานหินซึ่งวิญญาณของสารวัตรปรีดาก็ได้รับโอกาสให้มาเกิดใหม่เป็นลูกของกำนันใหญ่ที่เกิดกับกาหลงและมีชื่อว่า ไกร
อีก 25 ปีต่อมา ไกร (สรพงศ์) ที่หนีรอดจากการตามฆ่าของลูกน้องกำนันใหญ่ก็ได้กลับมาที่ตะพานหินอีกครั้งเพื่อกลับมาจัดการกับกำนันใหญ่โดยเข้าทำงานกับ เถ้าแก่เฮง (มานพ) ศัตรูทางการค้าของกำนันใหญ่ตามคำแนะนำของ วัง พี่ชายบุญธรรมของไกรซึ่งทำงานเป็นมือขวาของเถ้าแก่เฮงโดยผู้ที่รับไกรเข้าทำงานคือ เพชรไพลิน (อภิรดี) ลูกสาวคนเดียวของเถ้าแก่เฮงที่เคยมีเรื่องกับไกรมาก่อนซึ่งเพชรไพลินที่รับรู้เรื่องนี้ก็ได้ส่งไกรเข้าไปเป็นสายสืบที่บ้านของกำนันใหญ่ผ่านทาง นาถอนงค์ (อลิศ) ลูกสาวของนิลุบลและดัสกรที่หลงรักไกรตั้งแต่แรกเห็นเพราะไกรเคยช่วยชีวิตนาถอนงค์จากลูกน้องของเถ้าแก่เฮงแต่ในที่สุดนาถอนงค์ก็ตกเป็นเมียอีกคนของกำนันใหญ่เพราะถูกกำนันใหญ่มอมเหล้าภายหลังจากที่นาถอนงค์เห็นนิลุบลใกล้ชิดกับไกร
ทางด้านไกรเมื่อเข้ามาทำงานกับกำนันใหญ่ก็กลายเป็นคนโปรดทำให้ โขมด (ฤทธิ์) และ จ๊อด (พิภพ) สองสมุนมือขวาของกำนันใหญ่ไม่พอใจและเริ่มสงสัยในตัวไกรแต่ในที่สุดไกรรวมถึงเพชรไพลินและเถ้าแก่เฮงก็สามารถจัดการส่งตัวกำนันใหญ่เข้าคุกได้สำเร็จอีกทั้งไกรยังได้เปิดเผยตัวว่าเขาคือลูกของกำนันใหญ่
ซอนยา เบอร์นาดอตต์
ซอนยา เบอร์นาดอตต์ เคาน์เตสแห่งวิสบอร์ก () (นามสกุลเดิม:ฮานุส) เกิดเมื่อวันที่ 7 พฤษภาคม 2487 ณ ประเทศเยอรมนี เป็นบุตรีของ โวฟกัง ฮานุส และ อานิตา เมย์ ด้านชีวิตส่วนตัว เธอได้เสกสมรสกับ เลนนาร์ต เบอร์นาดอตต์ พระโอรสเพียงพระองค์เดียวใน เจ้าชายวิลเฮล์ม ดยุกแห่งเซอเดร์มันลันด์ พระราชนัดดาใน สมเด็จพระเจ้ากุสตาฟที่ 5 แห่งสวีเดน เมื่อปี 2515 ได้รับรรดาศักดิ์ที่ เคาน์เตสแห่งวิสบอร์ก มีบุตรดังนี้
โดยหลังจาก เลนนาร์ต เบอร์นาดอตต์ สวามี สิ้นพระชนม์ในปี 2547 เธอกลายเป็นหัวหน้าของมูลนิธิที่จัดประชุมผู้ได้รับรางวัลโนเบลที่เมืองลินเดา ซึ่งเป็นการประชุมทางวิทยาศาสตร์ที่จัดขึ้นเป็นประจำทุกปีในเมืองลินเดา ซึ่งจะมีนักวิทยาศาสตร์จากทั่วทุกมุมโลก มาร่วมงาน และเป็นผู้ดูแลทรัพย์สินทั้งหมดในครอบครัว
เธอเสียชีวิตเมื่อวันที่ 21 ตุลาคม 2551 ด้วยโรคมะเร็งเต้านม ณ ประเทศเยอรมนี สิริอายุรวม 64 ปี
ไทยแลนด์ อเมเจอร์ลีก ฤดูกาล 2561 โซนปริมณฑล
ไทยแลนด์ อเมเจอร์ลีก ฤดูกาล 2561 โซนปริมณฑล เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 14 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนกรุงเทพมหานคร โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
เรือหลวงยูนิคอร์น (ไอ72)
HMS "Unicorn" เป็นเรือรบซ่อมและเรือบรรทุกอากาศยานขนาดเบาสร้างสำหรับราชนาวีในตอนปลายของทศวรรษที่ 1930 เรือนี้ได้เสร็จในระหว่างสงครามโลกครั้งที่สอง และได้ช่วยเหลือในการจอดอากาศยานในการบุกครองอิตาลีของฝ่ายสัมพันธมิตรใน กันยายน 1943 และในตอนท้ายของปี เรือนี้ได้เคลื่อนย้ายไปที่ Eastern Fleet ในมหาสมุทรอินเดีย เรือนี้ทำการดำเนินงานการจอดอากาศยานบนเรือ
จนถึง British Pacific Fleet เกิดขึ้นในพฤศจิกายน 1944 เรือนี้ยังได้ส่งต่อไปช่วยเหลือ BPF ในยุทธการที่โอกินาวะ เพื่อลดระยะเวลาในการเติมผู้ให้บริการของ BPF เรือลำนี้ตั้งอยู่ในเกาะ Admiralty และในหมู่เกาะฟิลิปปินส์จนถึงการยอมจำนนของญี่ปุ่นในเดือนสิงหาคม ยูนิคอร์นถูกปลดประจำการและวางสำรองเมื่อกลับมาที่อังกฤษในมกราคม 1946
เดากัฟปิลส์
เดากัฟปิลส์ (, ; ; ) เป็นนครในตะวันออกเฉียงใต้ของลัตเวีย ตั้งอยู่ในเขตลุ่มแม่น้ำเดากาวา ที่เมืองนี้ได้ชื่อมา เดากัฟปิลส์แปลตรงตัวได้ว่า "ปราสาทเดากาวา" และเป็นเมืองที่ใหญ่ที่สุดอันดับที่สองของลัตเวียหลังจากเมืองหลวงริกา ซึ่งตั้งห่างประมาณ ในทางตะวันตกเฉียงเหนือของเมืองนี้ เดากัฟปิลส์ตั้งอยู่ค่อนข้างใกล้กับเบลารุสและลิทัวเนีย(ระยะทาง และ ตามลำดับ) และ จากชายแดนของลัตเวียกับรัสเซีย ทำให้เมืองนี้เป็นเมืองที่มีสถานีรถไฟขนาดใหญ่และศูนย์กลางอุตสาหกรรม รวมถึงยังอยู่กลางระหว่างริกาและมินสค์ วอร์ซอและเซนต์ปีเตอร์สเบิร์กอีกด้วย
จารุวัฒน์ แสนสุข
จารุวัฒน์ แสนสุข (เกิด 21 พฤษภาคม 1996) เป็นนักกีฬาเรือพายทีมชาติไทย
จารุวัฒน์เคยเข้าร่วมแข่งขันใน โอลิมปิกฤดูร้อน 2016 ที่ รีโอเดจาเนโร ประเทศบราซิลในประเภทกรรเชียงชายเดี่ยว
บุหรง
บุหรง () อยู่ในวงศ์กระดังงา กระจายพันธุ์ในอินเดีย พม่า คาบสมุทรมลายูถึงอินโดนีเซีย ลักษณะเป็นไม้พุ่มหรือไม้ต้น สูงได้ถึง 6-10 เมตร ใบรูปขอบขนาน ใบหอกหรือแกมรูปไข่กลับ ยาว 9-25 เซนติเมตร โคนเว้าตื้น ๆ ก้านใบยาว 2-7 มิลลิเมตร ดอกออกเป็นสีเหลืองครีมหรือชมพู กลีบดอกรูปใบหอกแกมรูปไข่ ยาว 3-8 เซนติเมตร บิดเวียน ปลายเรียวแหลม โคนคอดเว้า ก้านดอกยาว 1-7 เซนติเมตร กลีบเลี้ยงหนารูปสามเหลี่ยม ยาว 1.5-4 มิลลิเมตร เกสรเพศผู้มีสีแดง เกสรตัวเมียมีสีเหลือง ผลเป็นผลกลุ่ม เมื่อสุกมีสีแดง ผลย่อยรูปทรงกระบอกมี 7-24 ผล ยาว 1.5-4.5 เซนติเมตร ภายในมี 1-6 เมล็ด
กีฬาเทนนิสในเอเชียนเกมส์ 2018
กีฬาเทนนิสในเอเชียนเกมส์ 2018 กำหนดจัดขึ้นที่ เจเอ็ซเจเทนนิสคอร์ต, ปาเล็มบัง, ประเทศอินโดนีเซีย ตั้งแต่วันที่ 19 ถึง 25 สิงหาคม ค.ศ. 2018
มีนักกีฬาทั้งหมด 158 คนจาก 23 ประเทศเข้าร่วมแข่งขันในครั้งนี้
อันเดอร์มายสกิน
อันเดอร์มายสกิน () คืออัลบั้มสตูดิโอชุดที่ 6 ของแกเบรียล นักร้องและนักแต่งเพลงหญิงชาวอังกฤษ วางจำหน่ายเมื่อวันที่ 17 สิงหาคม พ.ศ. 2561 ผ่านสังกัด  เป็นอัลบั้มสตูดิโอแรกในรอบ 11 ปีของเธอ ตั้งแต่อัลบั้มออลเวส์ เมื่อปี พ.ศ. 2550 และมีเพลงจากอัลบั้มที่ตัดเป็นซิงเกิล 2 เพลง คือ "Show Me" ออกจำหน่ายเมื่อวันที่ 26 เมษายน พ.ศ. 2561 และ "Shine" ออกจำหน่ายเมื่อวันที่ 6 กรกฎาคม พ.ศ. 2561
แกเบรียลเปิดตัวผลงานเพลงใหม่จากอัลบั้มนี้ ด้วยการแสดงที่ Jazz Café ณ กรุงลอนดอน โดยที่สามารถขายบัตรได้หมดภายในงาน เมื่อวันที่ 8 พฤษภาคม พ.ศ. 2561
อัลบั้มนี้ได้รับ 3/5 ดาว จากรีวิวในหนังสือพิมพ์ออนไลน์ The Guardian ของ Dave Simpson โดยกล่าวถึงอัลบั้มนี้ว่า "เป็นการกลับมาที่จริงใจ" ที่ "ทำให้ดูเหมือนว่าเธอไม่เคยหายไปไหน" "เป็นผลงานเพลงป๊อปโซลอันวาววับที่น่าจับใจอย่างยิ่ง" หลายๆเพลง "เป็นการร้องเพลงที่กลั่นออกมาจากก้นบึ้งลึกของหัวใจ เสมือนคู่มือในการดำเนินชีวิตด้วยตนเอง ในตอนที่ชีวิตได้ผ่านพ้นช่วงที่ดื่มด่ำในความรักไปแล้ว" เขาสรุปด้วยการอธิบายว่า "ตราบใดที่ก้อนกรวดมากมายในเนยไม่หมดไปจนผิดปกติ Under My Skin ก็จะกลับเข้าสู่เส้นทางของเสียงเพลง ซึ่งจะทำให้แกเบรียลกลับมาเป็นที่รู้จักอีกครั้ง"
เรียบเรียงจาก qobuz
มาสค์ไรเดอร์จิโอ
มาสค์ไรเดอร์จิโอ () เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 2 กันยายน ค.ศ. 2018 เป็นผลงานลำดับที่ 20 ของช่วงยุคเฮเซ และเป็นลำดับที่ 29 ของซีรีส์
มาสค์ไรเดอร์จิโอ เป็นผลงานช่วงครบรอบ 20 เรื่องของมาสค์ไรเดอร์ยุคเฮย์เซย์โดยใช้ชื่อช่วงฉลองชื่อว่า "Since2000 平成20 Kamen Rider Kicks"
โดยธีมหลักคือกาลเวลาและเดินทางไปยังช่วงเวลาต่างๆ ตั้งแต่ซีรีส์มาสค์ไรเดอร์คูกะจนถึงซีรีส์มาสค์ไรเดอร์บิลด์ และสามารถใช้พลังจากมาสค์ไรเดอร์รุ่นก่อนในแต่ละยุคด้วยไรด์วอทช์
โทคิวะ โซโก หนุ่มน้อยผู้มีความใฝ่ฝันอยากจะเป็นราชา เขาใช้ชีวิตเรียบง่ายตามประสาเด็กมัธยมปลายทั่วไป แต่แล้ววันหนึ่งเขาก็เก็บอุปกรณ์คล้ายนาฬิกา ไรด์วอทช์ ได้โดยบังเอิญ พร้อมกับพบชายลึกลับผู้หนึ่งที่เตือนให้ระวังหุ่นยักษ์สีแดง และทันใดนั้นโซโกก็เจอกับหุ่นตัวนั้นและถูกมันไล่ล่าจนมาเจอกับเด็กสาวในชุดขาวที่บังคับยานไทม์แมชชีนมารับเขา เด็กสาวคนนั้นมีชื่อว่า สึคุโยมิ เธอเล่าให้โซโกฟังว่า ตัวเขาในปี 2068 ได้กลายเป็นจอมมารผู้ชั่วร้ายและโหดเหี้ยมนาม ราชาปิศาจจิโอ ซึ่งเธอกับชายหนุ่มผู้บังคับหุ่นสีแดง เมียวโคอิน เกซ ย้อนเวลากลับมายังปี 2018 เพื่อตามหาเขา เธอต้องการยับยั้งไม่ให้โซโกกลายเป็นจอมมาร ในขณะที่เกทส์มีเป้าหมายจะกำจัดเขา และแล้วพวกเขาก็ได้พบกับปิศาจที่มีลักษณะของมาสค์ไรเดอร์ออกโจมตีผู้คน ในตอนนั้นเองโชโกก็ได้รับเข็มขัด จิคูไดรเวอร์ มาจากชายลึกลับชื่อ วอซ ซึ่งโซโกตัดสินใจแล้วว่า เขาจะเป็นราชาที่เที่ยงธรรมและเป็นมิตรต่อทุกคน ไม่ใช่ราชาปิศาจจอมทำลายล้าง โชโกจึงแปลงร่างเป็นมาสค์ไรเดอร์ผู้ได้ชื่อว่า เหนือกว่ามาสค์ไรเดอร์ทั้งปวง ผู้ก้าวข้ามและปกครองกาลอดีต ปัจจุบัน และอนาคต นามนั้นคือ มาสค์ไรเดอร์จิโอ
แสดงโดย โอคุโนะ โซ (奥野 壮)
แสดงโดย โอชิดะ กาคุ (押田 岳)
แสดงโดย โอฮาตะ ชิเอริ (大幡 しえり)
แสดงโดย วาตานาเบะ เคย์สุเกะ (渡邊 圭祐)
แสดงโดย นามาเสะ คัตซึฮิสะ (生瀬 勝久)
กลุ่มผู้ต้องการปรับเปลี่ยนประวัติศาสตร์ โดยใช้พลังจากเฮย์เซย์ไรเดอร์ในแต่ละยุคเปลี่ยนมนุษย์ให้กลายเป็น อนาเธอร์ไรเดอร์ เพื่อตั้งราชาองค์ใหม่มาโค่นจิโอ มีความสามารถในการเดินทางข้ามเวลาได้อย่างอิสระ และสามารถหยุดเวลารอบตัวได้ชั่วขณะหนึ่ง
แสดงโดย อิตากาคิ ริฮิโตะ (板垣 李光人)
แสดงโดย คอนโนะ อายะกะ (紺野 彩夏)
แสดงโดย คาเนซากิ เค็นทาโร่ (兼崎 健太郎)
ร่างแปลงของโทคิวะ โซโก เป็นมาสค์ไรเดอร์ผู้ได้ชื่อว่า เหนือกว่ามาสค์ไรเดอร์ทั้งปวง ซึ่งในอนาคตจะกลายเป็นราชาปิศาจ โอมะจิโอ สามารถใช้พลังจากชุดเกราะไรเดอร์อาร์เมอร์ต่าง ๆ ได้ ตัวอักษรญี่ปุ่นบนหน้ากากจะเป็นตัวอักษร คาตะคานะ ซึ่งจะเปลี่ยนไปตามชื่อของไรเดอร์อาร์เมอร์ที่สวม ร่างแปลงของเมียวโคอิน เกซ มีพลังและความสามารถทัดเทียมกับจิโอ สามารถเรียกใช้อาร์เมอร์ของมาสค์ไรเดอร์รุ่นพี่ได้เช่นเดียวกับ จิโอ ตัวอักษรญี่ปุ่นบนหน้ากากจะเป็นแบบ ฮิรากานะ และจะเปลี่ยนไปตามชื่อไรเดอร์อาร์เมอร์ที่สวม
เอ็นเอ๊กซ์ที ยูเค
เอ็นเอ๊กซ์ที ยูเค () เป็นรายการโทรทัศน์เกี่ยวกับมวยปล้ำอาชีพ ผลิตโดย ดับเบิลยูดับเบิลยูอี (WWE) และเป็นรายการโทรทัศน์หลักของค่าย NXT UK ของ WWE รายการนี้ได้ถูกประกาศเปิดตัวอย่างเป็นทางการในยูไนเต็ดคิงดอมแชมเปียนชิปทัวร์นาเมนต์ (2018)
เขตโอเกร
เขตโอเกร () เป็นหนึ่งใน 101 เทศบาลของประเทศลัตเวีย ตั้งอยู่ในเขต Vidzeme ของลัตเวีย เขตเทศบาลนี้ก่อตั้งขึ้นในปี 2002 โดยการรวมโอเกรและ Ogresgals Parish ใน 2009 ได้เพิ่ม Krape parish, Ķeipene parish, Laubere parish, Madliena parish, Mazozoli parish, Meņģele parish, Suntaži parish และ Taurupe parish ศูนย์กลางการปกครองอยู่ที่เมือง โอเกร ซึ่งสองในสามของประชากรทั้งหมดอาศัยอยู่ที่นั่น
มีประชากรทั้งหมด 39,117 คน (พ.ศ. 2009) และครอบคุมพื้นที่ประมาณ 993.4 ตารางกิโลเมตร รวมความหนาแน่นของประชากรเป็น 39.38 คนต่อตารางกิโลเมตร
เนะโกะโนะโกะโกะเนะโกะ ชิชิโนะโกะโกะจิชิ
เนะโกะโนะโกะโกะเนะโกะ ชิชิโนะโกะโกะจิชิ ( หรือในการเขียนปัจจุบัน 猫の子子猫、獅子の子子獅子) เป็นประโยคเล่นคำภาษาญี่ปุ่นซึ่งแปลได้ว่า "ลูกแมวเป็นลูกของแมว ลูกของสิงโตเป็นลูกสุนัข"
เสนอโดยจักรพรรดิซะงะ (ระหว่าง 809 - 823) โดยนักกวี Ono no Takamura ซึ่งมีการเขียนใน Uji Shūi Monogatari เมื่อต้นศตวรรษที่ 13
หนานเฉาเหว่ย
หนานเฉาเหว่ย () สมุนไพรที่มีถิ่นกำเนิดจากประเทศจีน มีชื่อสามัญไทยว่า "ป่าช้าเหงา, ป่าช้าหมอง" ชื่ออื่น : หนานเฉาเหว่ย, หนานเฟยเฉา, หนานเฟยซู่, ป่าเฮ่วหมอง, บิสมิลลาฮ์
โดยมีชื่อสามัญคือ "Bitterleaf tree" เป็นพืชในวงศ์ทานตะวัน (Asteraceae)หนานเฉาเหว่ยเป็นไม้ยืนต้นสูง 6-8 เมตรส่วนที่ใช้เป็นยาคือ ใบ ทั้งแบบทานใบสด และนำไปต้มดื่มกับน้ำ มีสรรพคุณ ช่วยลดน้ำตาลในเลือด ลดความดันเลือด
มีการนำไปแปรรูปในรูปของชาหนานเฉาเหว่ย
ดีที่สุดคือการปักชำ สามารถขยายพันธุ์ได้ง่ายด้วยการปักชำลงในดินและรดน้ำเช้าเย็น เพียง 7 - 10 วัน ก็จะเห็นยอดอ่อนแทงขึ้นมาจากกิ่งที่ปักชำไว้
เท่าที่ตรวจพบจากข้อมูล มีพันธุ์ใบใหญ่, พันธุ์ใบใหญ่ดอกขาว และพันธุ์ใบเล็ก ในส่วนสรรพคุณทางยาหรือสารที่พบในแต่ละสายพันธุ์ คงต้องมีการวิจัยสารสำคัญที่แน่นอนอีกครั้งในแต่ละสายพันธุ์ต่อไป ส่วนการใช้ในรูปสมุนไพรด้วยการรับประทาน ควรใช้ในปริมาณเล็กน้อยก่อนและหากใช้ในรูปชา จะปลอดภัยกว่า เนื่องจากสารบางชนิดที่มีความเป็นพิษจะสลายเมื่อเจอความร้อน และยังเป็นการฆ่าพยาธิหรือแบคทีเรียที่มาจากปุ๋ยคอกที่ใช้ใส่ในการ
เร่งการเจริญได้อีกด้วยควรบริโภคสารอาหารให้ครบ 5 หมู่ เพื่อสุขภาพที่แข็งแรงสมบูรณ์ และใช้สมุนไพรเป็นทางเลือกในการเสริมสร้างสุขภาพเท่านั้น
สำนักงานข้อมูลสมุนไพร มหิดล ระบุว่า สารสกัดน้ำของใบหนานเฉาเหว่ย มีฤทธิ์ในการกระตุ้นระบบภูมิคุ้มกัน ยับยั้งเซลล์มะเร็ง ลดน้ำตาลในเลือด ยับยั้งเชื้อมาลาเรีย และ ต้านอนุมูลอิสระ หรือ แอนติออกซิแดนท์ได้ แต่งานวิจัยทั้งหมดนี้ยังอยู่ในห้องแล็ปเสียเป็นส่วนใหญ่ ซึ่งทั้งหมดนี้เป็นการทดสอบในระดับเซลล์และสัตว์ทดลองเท่านั้น สำหรับการศึกษาเรื่องความความเป็นพิษของหนานเฉาเหว่ยในสัตว์ทดลอง พบว่า เมื่อป้อนสารสกัดน้ำ สารสกัดเมทานอล และผงใบหนานเฉาเหว่ย ให้หนูแรท ขนาด 100 - 1,000 มก./วัน เป็นเวลา 28 - 65 วัน ให้แก่สัตว์ทดลอง ไม่พบความผิดปกติของตับและไต และผลต่อค่าชีวเคมีอื่นในเลือด แต่อย่างไรก็ตามยังไม่พบรูปแบบการศึกษาถึงขนาดและรูปแบบที่เหมาะสมในมนุษย์ รวมไปถึงการศึกษาความเป็นพิษหากกินแบบต่อเนื่องเป็นระยะเวลานาน จากประสบการณ์จริงของผู้เขียนบทความ การรับประทานใบอย่างต่อเนื่อง 2 สัปดาห์ ทำให้เกิดอาการเท้าบวม เมื่อหยุดรับประทานเท้ากลับเป็นปรกติอาการบวมลดลงอย่างมีนัยสำคัญ จึงมั่นใจได้ว่ามีผลกระทบต่อไต อย่างแน่นอน ผู้มีโรคประจำตัวเกี่ยวกับไต จึงควรใช้สมุนไพรชนิดนี้อย่างเหมาะสมภายใต้การดูแลของแพทย์ หากน้ำตาลในร่างกายต่ำกว่าปกติ อาจเกิดอาการใจสั่น หน้ามืด หรือรุนแรงจนช็อก ผู้ป่วยโรคตับ ที่รับประทานเป็นระยะเวลานาน อาจทำให้เสียชีวิตได้ โดยอาการจะเริ่มปรากฏด้วยอาการขาบวม จึงควรงดใช้ทันทีหากปรากฏอาการดังกล่าว
เจ้าหญิงเฮเลนแห่งเซอร์เบีย
เจ้าหญิงเฮเลนแห่งเซอร์เบียและยูโกสลาเวีย () ประสูติเมื่อวันที่ 4 พฤศจิกายน 2427 ณ ประเทศมอนเตเนโกร เป็นพระราชธิดาพระองค์ใหญ่และพระองค์เดียวใน สมเด็จพระเจ้าปีเตอร์ที่ 1 แห่งเซอร์เบีย และ เจ้าหญิงซอร์กาแห่งมอนเตเนโกร เป็นพระเชษฐภคินีใน สมเด็จพระเจ้าอเล็กซานเดอร์ที่ 1 แห่งยูโกสลาเวีย และเป็นพระปิตุจฉา (ป้าฝ่ายพ่อ) ใน สมเด็จพระเจ้าปีเตอร์ที่ 2 แห่งยูโกสลาเวีย รัชกาลสุดท้ายแห่งราชวงศ์เซอร์เบียและยูโกสลาเวีย พระองค์ทรงศึกษาใน เซนต์ปีเตอร์สเบิร์ก อุปนิสัยของพระองค์นั้นอาจารย์ที่ถวายการสอนได้บอกไว้ว่า ทรงงดงามด้วยพระกิริยามารยาท เป็นเจ้าหญิงที่ร่าเริง เป็นกันเอง น่ารัก อบอุ่น ไม่ทรงถือตัว อ่อนโยน เป็นที่รักของเพื่อนและครู
ด้านชีวิตส่วนพระองค์นั้น ทรงเสกสมรสกับ เจ้าชายจอห์น คอนสตันติโนวิชแห่งรัสเซีย เจ้าชายจากราชวงศ์โรมานอฟ ประเทศรัสเซีย เมื่อวันที่ 21 สิงหาคม 2454 รับพระราชทานพระอิสริยยศแบบรัสเซียคือ เจ้าหญิงเจเลนา เพ็ตรอฟนา โรมารอฟแห่งรัสเซีย พระชายา มีพระบุตร 2 พระองค์คือ
โดยหลังจากพระสวามีสิ้นพระชนม์ พระองค์ก็เสด็จไปพำนัก ณ ประเทศฝรั่งเศส และสิ้นพระชนม์เมื่อวันที่ 16 ตุลาคม 2504 สิริพระชันษา 76 พรรษา
กีฬาอีสปอร์ตในเอเชียนเกมส์ 2018 – อารีนาออฟเวเลอร์
การแข่งขันอารีนาออฟเวเลอร์ ในเอเชียนเกมส์ 2018 เป็นการแข่งขันอีสปอร์ต จัดขึ้นในวันที่ 26 สิงหาคม
การแข่งขันอารีนาออฟเวเลอร์รอบคัดเลือกจัดขึ้นแบบออฟไลน์ที่ฮ่องกง โดยแบ่งการแข่งขันออกเป็น 3 กลุ่มภูมิภาค ได้แก่ เอเชียตะวันออก เอเชียตะวันออกเฉียงใต้ และเอเชียใต้ ซึ่งอินโดนีเซียเข้ารอบสุดท้ายโดยอัตโนมัติเนื่องจากเป็นเจ้าภาพ ในขณะที่อินเดียเป็นทีมเดียวในภูมิภาคเอเชียใต้ที่ส่งเข้าแข่งขันจึงทำให้เข้ารอบสุดท้ายโดยอัตโนมัติเช่นกัน
การแข่งขันรอบคัดเลือกใช้รูปแบบการแข่งขันแบบพบกันหมดครั้งเดียว ทีมที่มีคะแนนสูงสุด 3 อันดับในแต่ละภูมิภาคจะได้เข้ารอบสุดท้ายต่อไป หากในกลุ่มมีผลเท่ากันให้ดูผลการแข่งของทีมที่มีคะแนนเท่ากัน (Head to Head)รอบสุดท้ายแข่งขันโดยใช้ระบบชนะ 2 ใน 3 เกม และแพ้ 2 รอบคัดออก โดยทีมที่แพ้จะตกไปอยู่ในสายผู้แพ้ก่อน หากแพ้อีกครั้งจะตกรอบทันที
พระนางอเปรัตนา
พระนางอเปรัตนา (, ; หรือ อเบรัตนา) พระอัครมเหสีของ พระเจ้าจั่นซิตา แห่ง ราชวงศ์พุกาม ของพม่าและพระอัยยิกา (ยาย) ของ พระเจ้าอลองสิธู ของพุกาม พระนางอภิเษกกับพระเจ้าจั่นซิตาเมื่อครั้งพระองค์ยังเป็นเพียงทหารชั้นผู้น้อยในกองทัพ พระนางถูกสืบทอดตำแหน่งพระอัครมเหสีโดย ตันบูละ